Τι σας λείπει ή σας έλειπε από τις σχέσεις σας? - Σελίδα 5\nΘέμα: Απ: Τι σας λείπει ή σας έλειπε από τις σχέσεις σας? 24/1/2012, 14:56\nSorry αλλα 4-5 φορές την εβδομάδα το θες(-λω)\nΘέμα: Απ: Τι σας λείπει ή σας έλειπε από τις σχέσεις σας? 24/1/2012, 15:01\nEμενα παλι η σχεση μου λυπει\nΘέμα: Απ: Τι σας λείπει ή σας έλειπε από τις σχέσεις σας? 24/1/2012, 15:05\nΠολλές φορές στο παρελθόν, έκανα θα έλεγα υπομονή για να δω πως θα εξελιχθεί.\nΠλέον δεν κάνω, μεγάλωσα, το καταλαβαίνω και αποχωρω.\nΗ μόνη περίπτωση για να κάτσω λίγο παραπάνω οταν δεν ειμαι ερωτευμένος,\nΕιναι το καλοοοο σεξ :)\nΘέμα: Απ: Τι σας λείπει ή σας έλειπε από τις σχέσεις σας? 24/1/2012, 15:09\nμέσος όρος ανα εβδομάδα περίπου να βγάλουμε πόρισμα?\nΘέμα: Απ: Τι σας λείπει ή σας έλειπε από τις σχέσεις σας? 24/1/2012, 17:09\nίσα ίσα που ο ερωτας πολλές φορές τυφλώνει κ δε σου δινει την πολυτέλεια να αντιληφθείς/κατανοήσεις κάποια πράγματα.\nΤο κλειδί σε όλα αυτά πιστεύω πως είναι η υπομονή και η υποστήριξη των επιλογών μας\nΓιατι ομως να μην απολαυσεις αυτην την τυφλωση και οπου σε παει?! Στο κατω κατω για να ειναι ερωτας δε θα του βρηκες απλα μια ωραια εμφανιση! Αυτο ειναι καψουρα και μπορει καλλιστα να προκυψει φουσκα και σκασει. Αν εισαι ερωτευμενος, εχεις δει περισσοτερα πραγματα σε καποιον και αυτα μαζι με την εμφανιση που σ αρεσει εχεις ερωτευθει!\nΘέμα: Απ: Τι σας λείπει ή σας έλειπε από τις σχέσεις σας? 24/1/2012, 21:40\nΜα αυτό κάνω απλά δε το θεωρώ σχέση αν μιλάμε προσωπικά\nΑnyway, πίσω στον οδυσσέα.. Πόσες φορές ρε θες σεξ??\nΘέμα: Απ: Τι σας λείπει ή σας έλειπε από τις σχέσεις σας? 24/1/2012, 21:48\nΟχι ρε, γενικα μιλαω! Απλα εβαλα β' προσωπο για αμετοτηα αντι για γ'!\nΘέμα: Απ: Τι σας λείπει ή σας έλειπε από τις σχέσεις σας? 24/1/2012, 21:51\nMην ψαρωνεις με τις αναποδες καβουριες τέρας ;)\nΘέμα: Απ: Τι σας λείπει ή σας έλειπε από τις σχέσεις σας? 25/1/2012, 03:36\nΌσο εισπράττω αγάπη από τον άνθρωπο μου οι όποιες άσχετες με την αγάπη ελλείψεις φαντάζουν ανούσιες στο μυαλό μου.\nΘέμα: Απ: Τι σας λείπει ή σας έλειπε από τις σχέσεις σας? 25/1/2012, 03:43\nΘα σου φτιάξω άγαλμα.\nΘέμα: Απ: Τι σας λείπει ή σας έλειπε από τις σχέσεις σας? 25/1/2012, 03:55\nμου λείπει να με βλέπουν σαν άνθρωπο και όχι σαν σκεύος ηδονής.. :ohno:\nΘέμα: Απ: Τι σας λείπει ή σας έλειπε από τις σχέσεις σας? 25/1/2012, 17:29\n...Το βασικότερο ΣΥΝΝΕΝΟΗΣΗ!!!!!\nΘέμα: Απ: Τι σας λείπει ή σας έλειπε από τις σχέσεις σας? 25/1/2012, 17:48\nΔεν ξέρω τί εννοείς ως "άσχετες", πάντως για εμένα το σεξ (το πολύ, το καλό, το το... ) είναι βασικό συστατικό.\nΣάλτσα χωρίς λάδι γίνεται;\nΘέμα: Απ: Τι σας λείπει ή σας έλειπε από τις σχέσεις σας? 25/1/2012, 17:52\nΚουκλα μου χαλαρωσε λιγο...Θα Ξεχυλώσεις στο τέλος...\nΕμενα κατι που μου λειπε ειναι οι απο κοινού εξόδοι με φίλους\nη δικαιολογια; "Τι θα πει ο κόσμος αν μας δει;" "Τι να βγουμε με άλλους; Κι αν μας καταλαβουν;" κλπ\nΘέμα: Απ: Τι σας λείπει ή σας έλειπε από τις σχέσεις σας? 25/1/2012, 19:10\nΜόνο η ζωή μου χωρίς το αγόρι μου δεν γίνεται...\nΘέμα: Απ: Τι σας λείπει ή σας έλειπε από τις σχέσεις σας? 25/1/2012, 19:11\nΤrust αν ειναι να πεις κι αλλα τετοια μισο να φερω ενα κουβα για να ξερναω!


Μόνιμοι διορισμοί αναπληρωτών μπορούν να γίνουν\nΠΑΙΔΕΙΑ 03/04/2018 - 21:20 | Author: Newsroom\nΕπειδή τελευταία όλο και πιο συχνά ακούω (και διαβάζω) ότι αυτοί που μάχονται περισσότερο για τους διορισμούς αναπληρωτών είναι οι μόνιμοι και όχι οι ίδιοι οι αναπληρωτές. Κατ’αρχάς ευχαριστούμε όσους μόνιμους συναδέλφους συνειδητοποιούν την κοινή μας μοίρα και στέκονται στο πλευρό μας διεκδικώντας τα αυτονόητα.\nΑς μην ξεχνάμε όμως ότι αυτό που βιώνουν οι σημερινοί αναπληρωτές δεν το βίωσε κανένας μόνιμος. Το ότι περιμένουν κάθε χρόνο απ’την αρχή να μάθουν αν θα δουλέψουν ή όχι, το ότι περιφέρονται σαν πρόσφυγες εδώ και 10 ή 15 χρόνια απ’άκρη σ’άκρη στην Ελλάδα, το ότι δεν μπορούν να προγραμματίσουν τίποτα στη ζωή τους, το ότι δεν έχουν καν εργαστεί ακόμα, το ότι αναγκάζονται να αναζητήσουν εργασία αλλού, είναι αρκετά ώστε να επιφέρουν συναισθηματική και ψυχική εξαθλίωση.\nΔεν είναι “βολεμένοι” οι αναπληρωτές που δεν απεργούν (που δε νομίζω ότι είναι και πολλοί). Απελπισμένοι είναι. Και αυτήν την απελπισία τη βλέπω συχνά στα μηνύματα που λαμβάνω από νέους συναδέλφους που ρωτάνε τη γνώμη μου για το αν θα εργαστούν τη νέα χρονιά, σύμφωνα με τη θέση στην οποία βρίσκονται. Τι να απαντήσω που δεν ξέρω καν αν θα δουλέψω εγώ τη νέα χρονιά;\nΓεμίστε μπαταρίες και συνεχίζουμε!\nNews Tag: ΑΝΑΠΛΗΡΩΤΕΣΕΚΠΑΙΔΕΥΤΙΚΟΙΜΟΝΙΜΟΙ ΔΙΟΡΙΣΜΟΙ ΕΚΠΑΙΔΕΥΤΙΚΩΝΜΟΝΙΜΟΙ ΕΚΠΑΙΔΕΥΤΙΚΟΙ


Τρεις οκτάμηνες προσλήψεις στη Περιφερειακή Ενότητα Λακωνίας - Laconialive.gr - Η ενημερωτική ιστοσελίδα της Λακωνίας, Νέα και ειδήσεις\nΑρχική ΠΡΩΤΟΣΕΛΙΔΑ Τρεις οκτάμηνες προσλήψεις στη Περιφερειακή Ενότητα Λακωνίας\nΗ Περιφερειακή Ενότητα Λακωνίας ανακοίνωσε την πρόσληψη με σύμβαση εργασίας ιδιωτικού δικαίου ορισμένου χρόνου, συνολικά τριών ατόμων για την κάλυψη εποχικών ή παροδικών αναγκών της. Συγκεκριμένα πρόκειται για τρεις οκτάμηνες θέσεις, μία ΠΕ Διοικητικού Οικονομικού, μία ΠΕ Μηχανικών/Πολιτικών Μηχανικών και μία ΤΕ Πληροφορικής.\nΟι ενδιαφερόμενοι καλούνται να συμπληρώσουν την αίτηση με κωδικό έντυπο ΑΣΕΠ ΣΟΧ.6 και να την υποβάλουν αποκλειστικά ταχυδρομικά με συστημένη επιστολή, στα γραφεία της υπηρεσίας στη διεύθυνση: Περιφερειακή Ενότητα Λακωνίας, Διοικητήριο, 2ο χλμ. ΕΟ Σπάρτης – Γυθείου, Σπάρτη, ΤΚ 23100, απευθύνοντάς την στη Δ/νση Διοικητικού – Οικονομικού/Τμήμα Προσωπικού και Μισθοδοσίας, υπόψη κ. Χριστοφίλης Παπαδάκου (τηλ. επικοινωνίας: 27313 63101 και 63190).\nΕπόμενο άρθροΈξι ασθενείς με κορωνοϊό στο νοσοκομείο Σπάρτης


Είναι (πλέον) ο Νίκος Παππάς το μεγαλύτερο πρόβλημα του Αλέξη Τσίπρα; | σχολιαστής\n← Αρθρο στην ΑΥΓΗ: Τι πρέπει να γίνει ώστε να ανακοπεί η μη αναστρέψιμη κατάρρευση του ΣΥΡΙΖΑ\nΟ κ. Τσίπρας στη ΔΕΘ: Προσβλητικός και επικίνδυνος →\nΕίναι (πλέον) ο Νίκος Παππάς το μεγαλύτερο πρόβλημα του Αλέξη Τσίπρα;\nPosted on 12 Σεπτεμβρίου 2016\tby σχολιαστης\nLiberal / Είναι (πλέον) ο Νίκος Παππάς το μεγαλύτερο πρόβλημα του Αλέξη Τσίπρα; / Γράφει ο Insider\nΠριν λίγες ημέρες η κυβέρνηση είχε επιλέξει το θέμα των αδειών ως το κορυφαίο ζήτημα της (νέας) ρητορικής της. Είχε χειρουργικά κατασκευάσει τους εχθρούς της (καναλάρχες), είχε προσδιορίσει τον στόχο της (καταπολέμηση της διαπλοκής), είχε επιμελώς φτιάξει το σενάριο (με την διαπλοκή να προσέρχεται στα ράντζα και τις χημικές τουαλέτες του κ. Κρέτσου) έχοντας επικοινωνιακά επενδύσει σε αυτό.\nΌταν μάλιστα κατάφερε να παρουσιάσει ως τίμημα για τις τέσσερις τηλεοπτικές άδειες το ποσό των 246 εκ. ευρώ, θεώρησε ότι η κοινωνία θα πιστέψει το καλογραμμένο παραμύθι του κ. Παππά, πανηγυρίζοντας μαζί της επειδή “για πρώτη φορά αποκαθίσταται η νομιμότητα”, “επιτέλους κάποιος έκλεισε το μέγκα” και το παιδί “τα πήρε χοντρά από την διαπλοκή για τα κανάλια”…\nΣτην Ελλάδα όμως, τα “θαύματα” κρατούν μόλις λίγες ώρες. Το αφήγημα αυτό θα μπορούσε να αναδειχθεί στην ΔΕΘ ως μια ιστορία επιτυχίας της Κυβέρνησης Τσίπρα. Κάτι για το οποίο θα μπορούσαν στο καφενείο να σηκώσουν κεφάλι οι πιστοί ψηφοφόροι του Αλέξη. “Το παιδί, μπορεί να μην τα κατάφερε με την διαπραγμάτευση και την οικονομία, αλλά έβαλε την διαπλοκή να πληρώσει”. Τόσο απλά.\nΤα πράγματα όμως, δεν εξελίχθηκαν όπως τα είχε σχεδιάσει ο κ. Παππάς. Και δυστυχώς για την κυβέρνηση, η ιστορία με τις τηλεοπτικές άδειες μπορεί να αποδειχτεί χαμένη υπόθεση σε όλα τα επίπεδα.\nΤο ιδανικό σενάριο για το οποίο εύχεται και προσεύχεται ο κ. Παππάς, είναι ο διαγωνισμός αυτός να εκπέσει στο Συμβούλιο της Επικρατείας. Το σενάριο αυτό είναι και το λογικότερο και το πιθανότερο, αφού ο διαγωνισμός είναι προδήλως αντισυνταγματικός και προβληματικός. Καθόλου τυχαία, άλλωστε δεν θεωρείται και η βεβαιότητα με την οποία εμφανίστηκε στην πρόσφατη συνέντευξή του ο κ. Κυριάκος Μητσοτάκης ότι ο διαγωνισμός θα απορριφθεί από το ΣτΕ. Προφανώς ο αρχηγός της Αξιωματικής Αντιπολίτευσης δεν θα ρίσκαρε να τοποθετηθεί τόσο εμφατικά, εάν οι εισηγήσεις που είχε από τους συμβούλους του δεν ήταν τόσο κατηγορηματικές.\nΣε μια τέτοια περίπτωση λοιπόν, ο κ. Παππάς θα έχει ήδη προλάβει να κάνει ένα (ακόμη) show με την κατάθεση της πρώτης δόσης από τους 4 “προσωρινούς υπερθεματιστές”, ενώ όταν το τηλεοπτικό τοπίο επιστρέψει στο προηγούμενο status quo θα δείχνει τους δικαστές για την αποτυχία και θα χύνει τα δάκρυά του ισχυριζόμενος ότι “τουλάχιστον η Αριστερά προσπάθησε να επιβάλλει το Νόμο”.\nΑυτό το σενάριο μπορεί να είναι το ιδανικό για τον κ. Παππά, είναι όμως το χειρότερο δυνατό για τον κ. Τσίπρα και την κυβέρνησή του. Και αυτό γιατί έχοντας (επί της ουσίας) ήδη κάνει μια τρύπα στο νερό, θα έχει καταφέρει:\nνα κρατήσει ζωντανούς και ισχυρούς στο παιχνίδι τόσο τους παλαιούς όσο και τους νέους παίκτες,\nνα βάλει απέναντί του παλαιούς και νέους καναλάρχες – που μέχρι τον διαγωνισμό εμφανίζονταν ως σταθεροί του σύμμαχοι\nνα ταυτιστεί απολύτως με τη (νέα) διαπλοκή\nνα κατορθώσει να εμφανιστεί ως διώκτης των εργαζομένων, λόγω του μάυρου που ρίχνει η κυβέρνησή του στην εργασία τους\nνα υποστεί και την πρώτη μεγάλη του ήττα από την εμφανιζόμενη ως ευνοική προς την κυβέρνησή του Δικαιοσύνη.\nΌλα τα παραπάνω αντιλαμβάνεται ήδη κ. Τσίπρας νοιώθοντας ότι είναι βαρύ το φορτίο που του απόθεσε για πάντα ο εφηβικός φίλος Νίκος Παππάς.\nΑπό κει που τολμούσε να επικαλείται το “ηθικό πλεονέκτημα” της Αριστεράς, θα βρίσκεται να απολογείται ο ίδιος για την ανεπάρκειά του, αλλά κυρίως για την επιτομή της διαπλοκής, στην οποία ακούμπησε η κυβέρνησή του, τον κ. Καλογρίτσα.\nΗ κυβέρνηση του κ. Τσίπρα ήδη με τον διαγωνισμό της αλλά και με όσα (καλύτερα) ακολουθούν, θα έχει χωρίς κόπο προσφέρει στην αξιωματική αντιπολίτευση ισχυρή επιχειρηματολογία, καταφέρνοντας παράλληλα να ταυτιστεί με όλα τα γνωστά αποκρουστικά υποδείγματα της μεταπολίτευσης: κουμπαριές, εργολαβίες με επιβλέποντες υπουργούς τους κουμπάρους του εργολάβου, μαύρο χρήμα, παράπλευρες εταιρίες δημοσκοπήσεων και μέσα ενημέρωσης που καλούνται να ξεπλύνουν όλα τα παραπάνω.\nΌσοι τελευταία συνομιλούν με τον κ. Τσίπρα βλέπουν ότι έχει αντιληφθεί απολύτως το πρόβλημά του και έχει βυθιστεί σε ενός είδους πολιτική κατάθλιψη. Σε αυτό συνετέλεσαν τα δημοσιεύματα του ξένου τύπου που τον προσομοίαζαν με τον Ερντογάν αλλά και η απόρριψη που πλέον υφίσταται από πρόσωπα του εκδοτικού χώρου με τα οποία πίστευε ότι είχε αναπτύξει μια ειλικρινή σχέση.\nΑντιλαμβάνεται λένε, ότι αυτή η ιστορία με τα media αλλιώς είχε σχεδιαστεί και αλλιώς βγήκε. Την μία και μοναδική σφαίρα που είχε στην θαλάμη, την εμπιστεύτηκε στον κ. Παππά και εκείνος την σπατάλησε πυροβολώντας στον αέρα.\nΣτο πλευρό του ο κ. Τσίπρας έχει τους περισσότερους υπουργούς και στενούς του συνεργάτες του που μιλούν πλέον ανοικτά κατά του Νίκου Παππά, χρεώνοντάς του ιδιοτέλεια και ανεπάρκεια. Τονίζουν ότι λειτούργησε με “γνώμονα την εξασφάλιση της δικής του προβολής” παρότι μακροπρόθεσμα γνώριζε ότι έβλαπτε τόσο την κυβέρνηση όσο και προσωπικά τον Πρωθυπουργό.\nΓι’ αυτό δεν είναι λίγοι όσοι ποντάρουν στην πιθανότητα ότι μετά, το Συνέδριο ο Νίκος Παππάς από πρόβλημα θα αποτελέσει την λύση για τον Αλέξη Τσίπρα! Όπως ακριβώς ο Γιάννης Βαρουφάκης!\n6 Responses to Είναι (πλέον) ο Νίκος Παππάς το μεγαλύτερο πρόβλημα του Αλέξη Τσίπρα;\n12 Σεπτεμβρίου 2016 στο 15:11\nΤο μεγαλύτερο πρόβλημα του Αλέξη Τσίπρα είναι ο Αλέξης Τσίπρας. Απλά δεν μπορεί να το καταλάβει.\n12 Σεπτεμβρίου 2016 στο 19:21\nΗ ΕΡΤ «έκοψε» την ερώτηση της Τσικρίκα στον Τσίπρα και έπειξε βίντεο με την απάντηση Τσίπρα ΜΟΝΟ… Ούτε η χούντα δεν είχε τόσα καρακόλια στην υπηρεσία της\n12 Σεπτεμβρίου 2016 στο 23:04\nΟ Παππάς κάνει δημόσιες σχέσεις για την πάρτη του. Κατά τα άλλα, το μόνο πλεονέκτημα που είχε και έχει ο Τσίπρας, είναι ότι η αντιπολίτευση δεν μπορεί να εκβιάσει εκλογές, όπως έκανε πρόπερσι ο ίδιος με αφορμή την εκλογή προέδρου της Δημοκρατίας. Μπορεί έτσι να κρατήσει την κυβέρνηση μέχρι να κλείσει την τετραετία και να βγει στη σύνταξη, το πρόβλημά του όμως είναι ότι αν κάποιοι υπουργοί ή βουλευτές του κρίνουν ότι δεν έχουν πολιτικό μέλλον μαζί του ή με τον Καμμένο, μπορεί να τον παρατήσουν νωρίτερα. Και η κοινοβουλευτική του πλειοψηφία είναι ισχνή…\n13 Σεπτεμβρίου 2016 στο 08:18\nΠρώτα ο Σαμαράς – ως διδάξας – και έπειτα ο Τσίπρας, κέρδισαν την ψήφο των πολιτών με ψέμματα, με υποσχέσεις έωλες και το σημαντικότερο με την υποκινούμενη κοινωνική αναταραχή,τραμπουκισμό και άγριο ξεφωνητό των πολιτικών τους αντιπάλων.\nΟι «πλατείες» γέμισαν από κόσμο με «αυταπάτες», με κινητήριο μοχλό τους κουκουλοφόρους μπαχαλάκηδες να τους ξεσηκώνουν με συνθήματα δήθεν επαναστατικά..\nΌλα τα παραπάνω ΔΥΣΤΥΧΩΣ βρήκαν την έμμεση – αλλά πολλές φορές και την έγγραφη – συμπαράσταση σοβαρών πολιτών, καλλιτεχνών, δασκάλων αλλά και βολεμένων στο δημόσιο.\n(Θυμάμαι τότε όταν μαθητής σε παρέλαση μούτζωνε τους επισήμους, τι επιδοκιμασίες της πράξης του διάβαζα στη καλύβα)\nΕτσι δημιουργήθηκε ένα «ρεύμα» υπέρ μιας ουτοπικής πορείας χωρίς να εξετάζεται το περιεχόμενο, ή να εξετάζεται τελείως επφανειακά και επιπόλαια. Και αυτό παρ’όλες τις συνεχείς και έντονες προειδοποιήσεις οχι μόνο από τους επίσημους δανειστές,αλλά και από σοβαρούς αναλυτές παγκοσμίως.\nΟΛΑ ΑΥΤΑ ΔΕΝ ΥΠΑΡΧΟΥΝ στην σημερινή αντιπολίτευση και κυρίως δεν υπάρχει πλέον καμμία διάθεση για τραμπουκισμούς των συριζανέλων.\nΕτσι ο λαός θα υποστεί έως το τέλος τις συνέπειες της χαζομάρας του\nΝα υπενθυμίσω οτι αυτά τα έγραφα από το 2010!\n13 Σεπτεμβρίου 2016 στο 13:00\nΤο σχολιο μου το γραφω τριτη φορά, επειδη χαθηκε και τις δυο φορες προηγουμενα, ελεγα λοιπόν οτι\nΗ ΕΡΤ διολισθαινει σε ολοκληρωτικες συμπεριφορές.\nΧθες εκοψε την ομιλια της Γεννηματα στη ΔΕΘ, που γινονταν απο τη ΔΣ (ΠΑΣΟΚ-ΔΗΜΑΡ),\nΔεν θυμαμαι να υπηρξε παρομοια ενεργεια απο καμια αλλη κυβερνηση εναντι σε μια κοινοβουλευτικη δυναμη της αντιπολιτευσης.\nΠαντα οι καθιερωμενες ομλιες των αρχηγων της αντιπολιτευσης ειχαν τον χρονο μεχρι να τελειωσει η ομιλια του αρχηγου του κομματος της αντιπολιτευσης.\nΑυτα τα σημαδια δεν ειναι καθολου ενθαρρυντικα για το μελλον της ελευθερης εκφρασης στη χωρα με την κυβερνηση ΣΑΝΕΛ.\n14 Σεπτεμβρίου 2016 στο 13:45\nΑυτες ειναι οι προτασεις της δημοκρατικης συμπαραταξης για την αναπτυξη, τις οποιες ….εκοψε η ΕΡΤ, στην ομΙλια της Γεννηματα στη ΔΕΘ.\nυγ. Ο,τι και να προσπαθει μια εξουσία να αποκρυψει, ειναι λιγο δυσκολο οταν υπαρχουν τα μεσα κοινωνικης δικτυωσης. Μαλλον να μπει στη λογικη τους οταν σχεδιαζουν «στρατηγικες».


Το Κονκλάβιο (15/05/19) | Απόψεις | Η ΚΑΘΗΜΕΡΙΝΗ\nΕρχονται τα 12 ναυτικά μίλια\nΔεν ξέρω αν στην προκειμένη ταιριάζει περισσότερο το «βρήκαμε παπά, ας θάψουμε πέντ’ έξι» (όπου «παπάς» ο πρωθυπουργός – μετά και τον ισχυρισμό του ότι περίπου κηρύττει τον λόγο του Ιησού και «θάψιμο» μερικά όχι τόσο ασήμαντα ζητήματα εξωτερικής πολιτικής). Ή αν λόγω προεκλογικής περιόδου πρέπει να καταλήξω στο «αλλού παπάς, αλλού τα ράσα του»....\nΗ αρχή της «πολυδιάστατης και ενεργητικής εξωτερικής πολιτικής» έγινε με τη συμφωνία των Πρεσπών. Θα έχει, όμως, συνέχεια. Κι αυτό διότι πληροφορούμαι ότι μετά τις ευρωεκλογές η κυβέρνηση προτίθεται να καταθέσει σχέδιο νόμου για την προαναγγελθείσα – κατά την αποχώρηση του Νίκου Κοτζιά από το ΥΠΕΞ– επέκταση της ελληνικής αιγιαλίτιδας ζώνης στο Ιόνιο στα 12 ναυτικά μίλια. Για την ακρίβεια, το νομοσχέδιο (αντί Προεδρικού Διατάγματος) είναι έτοιμο.\nΘυμίζω ότι σχολιάζοντας στη συνέντευξή του στον Alpha τα του τουρκικού γεωτρυπάνου στην κυπριακή ΑΟΖ, ο Τσίπρας μίλησε για «σκάψιμο» που θα είναι «τζούφιο»... Εξίσου «τζούφιο» φαντάζομαι ότι θα ακούγεται στα αυτιά των Τούρκων το επιχείρημα της Ελλάδας ότι έχει το ίδιο δικαίωμα και στο Αιγαίο, όπου οι Τούρκοι επιμένουν στα περί «ειδικών συνθηκών». Αλλά, προς τι η βιασύνη; Δεν έχει άλλα νομοσχέδια να φέρει προς ψήφιση η κυβέρνηση; Ή θεωρεί ότι η κατάλληλη στιγμή για να προχωρήσει σε μια τόσο σημαντική κίνηση είναι λίγους μήνες πριν λήξει η θητεία της;\nΕχω την εντύπωση ότι το βεβαρημένο μητρώο του Τσίπρα στον χειρισμό της συμφωνίας των Πρεσπών είναι η απάντηση. Φταίω εγώ που πιστεύω ότι το κάνει σκοπίμως για να προκαλέσει προβληματισμό και ρήγματα στην αντιπολίτευση (και κυρίως στη Ν.Δ.) και να ισχυριστεί και πάλι ότι μόνο ο ίδιος κάνει... μακρόπνοη εθνική στρατηγική; Να προσθέσω εδώ ότι το αποτέλεσμα του πρώτου εγχειρήματος δεν εγγυάται την επιτυχία του δεύτερου. Το αντίθετο.\nΕντυπωσιακή υποδοχή επιφύλαξαν οι Κινέζοι στον Προκόπη Παυλόπουλο, χθες, στο Πεκίνο. Δεν ήταν μόνο το φωταγωγημένο Μέγαρο του Λαού και ο εντυπωσιακός σημαιοστολισμός με σημαίες της Ελλάδας και της Κίνας. Ηταν ακόμα η εμφάνιση του Σι Τζινπίγνκ μετά της συζύγου του –σοπράνο και καθηγήτριας Μουσικής– Πενγκ Λιγουάν, καθώς έκαναν εντυπωσιακή είσοδο κατεβαίνοντας τα σκαλιά χέρι χέρι. Κυρίως, όμως, ήταν τα πολλά παιδάκια που κρατούσαν τις σημαίες. Αυτά μαθαίνω ότι άρχισαν να χορεύουν και να παθαίνουν ντελίριο όταν από τα μεγάφωνα ακούστηκε ο «Ζορμπάς».\nΟύτε στην Καλαμάτα\nΚάτι παρόμοιο –ντελίριο– σημειώθηκε όταν ο Πρόεδρος της Δημοκρατίας επισκέφθηκε τον Ναό του Ουρανού (αυτοκρατορικό συγκρότημα θρησκευτικών κτιρίων). Εκεί πληροφορούμαι ότι όταν οι παρόντες αντελήφθησαν ότι κάποιος επίσημος κατέφθανε, άρχισαν να τον χειροκροτούν και να τον χαιρετούν διά χειραψίας. Τέτοια υποδοχή ούτε στην Καλαμάτα...\nΟίκτος των λέξεων\nΕπειδή βαρέθηκα να ακούω τα περί «13ης σύνταξης», έμπειρος κοινοβουλευτικός (και περί τα συνταγματικά) μου εξήγησε γιατί τα περί «13ης σύνταξης» δεν ισχύουν ούτε συνταγματικά. Βάσει του Συντάγματος, κανένα συνταξιοδοτικό νομοσχέδιο δεν κατατίθεται χωρίς έκθεση του Ελεγκτικού Συνεδρίου. Θυμίζω ότι το «δώρο» στους συνταξιούχους εντάχθηκε στο νομοσχέδιο για τις 120 δόσεις, όπου έχουν προστεθεί δύο συνταξιοδοτικές διατάξεις και η τροπολογία για το επίδομα. Λέω «επίδομα», γιατί οι δύο άσχετες διατάξεις συνοδεύονται από έκθεση του Ελεγκτικού Συνεδρίου. Οχι, όμως, και η τροπολογία, καθώς αν απευθυνόταν στο Ελεγκτικό Συνέδριο, αυτό θα την επέστρεφε στην κυβέρνηση. Με απλά λόγια, είναι προνοιακό επίδομα και με τη βούλα. Οπως είπε και στη Βουλή ο έμπειρος κοινοβουλευτικός απευθυνόμενος στους συριζαίους, «ζητάτε τον οίκτο των λέξεων».\nΔεν νομίζω ότι τέτοια στιγμιότυπα συμβαίνουν συχνά. Αλλά συνέβη τη Δευτέρα στις Βρυξέλλες, όπου σημειώνω ότι το παλαιό κτίριο συνεδριάσεων του Ευρωπαϊκού Συμβουλίου (Justus Lipsius) συνδέεται εσωτερικά με το νέο κτίριο (Europa). Το απόγευμα της Δευτέρας έφθασε εκεί ο Μάικ Πομπέο για συνομιλίες με τους Ευρωπαίους. Αναγκαστικά έπρεπε να μπει από το πρώτο κτίριο για να φθάσει εσωτερικά στο δεύτερο. Πληροφορούμαι ότι ήταν η ώρα που ο Γιώργος Κατρούγκαλος έκανε δηλώσεις μετά το Συμβούλιο Γενικών Υποθέσεων και δεν είδε καν τον Πομπέο. Τεχνικά, του γύρισε την πλάτη. Φαντάζομαι ότι δεν θα ξανασυμβεί.


Ολυμπιακοί Αγώνες Τόκιο: Με ολόσωμη φόρμα η γερμανική ομάδα γυμναστικής | Alphafreepress.gr\nalphafreepress.gr / ΑΘΛΗΤΙΚΑ / Ολυμπιακοί Αγώνες Τόκιο: Με ολόσωμη φόρμα η γερμανική ομάδα γυμναστικής\nΟλυμπιακοί Αγώνες Τόκιο: «Θέλαμε να δείξουμε ότι κάθε γυναίκα, όλοι, πρέπει να αποφασίζουν (μόνοι τους) τι φορούν».\nΣτα προκριματικά της Κυριακής στους Ολυμπιακούς Αγώνες του Τόκιο οι Γερμανίδες αθλήτριες της γυμναστικής θα έχουν την επιλογή να φορέσουν ολόσωμες ελαστικές φόρμες, εάνη το επιθυμούν. Η δυνατότητα αυτή προέκυψε ως αντίδραση ενάντια στη σεξουαλικοποίηση του αθλήματός τους και σε συνέχεια επαίνων έλαβαν για την εμφάνισή τους στο παρελθόν. Υπενθυμίζεται ότι στην προπόνηση στο Τόκιο την Πέμπτη, η γερμανική ομάδα φορούσε φούξια, συνδυασμένα κορμάκια και κολάν μέχρι τους αστραγάλους και είπε ότι θα μπορούσαν να επιλέξουν να τα φορέσουν ξανά κάτι ανάλογο όταν διαγωνιστούν.\nΗ γερμανική ομάδα φόρεσε τις ολόσωμες στολές της στα ευρωπαϊκά πρωταθλήματα τον Απρίλιο σε μια κίνηση που επαινέθηκε ευρέως από άλλες αθλήτριες. «Θέλαμε να δείξουμε ότι κάθε γυναίκα, όλοι, πρέπει να αποφασίζουν (μόνοι τους) τι φορούν» επεσήμανε η Elisabeth Seitz, η οποία συμμετέχει για τρίτη φορά στους Ολυμπιακούς Αγώνες. «Αυτό δεν σημαίνει ότι δεν θέλουμε πλέον να φοράμε το κανονικό κορμάκι», δήλωσε η 27χρονη Seitz. «Είναι μια απόφαση μέρα με τη μέρα, με βάση το πώς νιώθουμε και τι θέλουμε. Την ημέρα που θα διαγωνιστούμε, θα αποφασίσουμε τι θα φορέσουμε», τόνισε η ίδια.\nΥπενθυμίζεται ότι τα τελευταία χρόνια, το άθλημα κλονίστηκε από καταγγελίες κακοποίησης – τόσο σεξουαλικής όσο και σωματικής – συμπεριλαμβανομένης της ομάδας των Ηνωμένων Πολιτειών, προκαλώντας βαθιά ενδοσκόπηση και εισαγωγή νέων πρωτοκόλλων ασφαλείας για την προστασία των αθλητών. Για τις γυναίκες, η τυπική στολή στους αγώνες περιλαμβάνει ένα κορμάκι, με μακρύ, 3/4 μήκος ή καθόλου μανίκι. Στολές που καλύπτουν τα πόδια επιτρέπονται από το βιβλίο των κανονισμών σε διεθνείς διαγωνισμούς, αλλά μέχρι σήμερα έχουν χρησιμοποιηθεί σχεδόν αποκλειστικά για θρησκευτικούς λόγους.\nΓΕΡΜΑΝΙΚΗ ΟΜΑΔΑ ΓΥΜΝΑΣΤΙΚΗΣ


Οδοιπορικό στα Ζαγοροχώρια (Μάης 2018) του Ευάγγελου Κυτίνου - My Preveza\n22 Μαΐου 2018, 10:07 πμ\nΑκολουθώντας μια άλλη δραστηριότητα από την Αθήνα, που σχετίζεται με ιστορία, λαογραφία, ήθη και έθιμα, δημοτικούς και παραδοσιακούς χορούς, κλπ, κάναμε ένα οδοιπορικό στα Ζαγοροχώρια της Ηπείρου για μερικές μέρες.\nΑπό τις εκατοντάδες φωτογραφίες που τραβήξαμε ας σχολιάσουμε μερικές μόνο γιατί έχουν γενικότερο ενδιαφέρον…\nΧιλιάδες χρόνια ο Βοϊδομάτης ρέει στην ίδια κοίτη, «έσκαψε» το βαθύτερο φαράγγι της Ευρώπης, σμίλεψε δέντρα, στρογγύλεψε βότσαλα, πότισε καλλιέργειες.\nΑμέτρητοι επισκέπτες κάθε χρόνο τον επισκέπτονται, τον θαυμάζουν, τον προσκυνούν. Και φυσικά στέλνουν και επόμενα καραβάνια επισκεπτών…\nΦυσικά το ονειρεμένο τοπίο το επισκέπτονται και Έλληνες. Και μόνοι, και με οργανωμένες ομάδες και σχολεία, πανεπιστήμια, κλπ.\nΚάποιοι που αγαπούν το περιβάλλον, το οικοσύστημα κλπ έχουν τοποθετήσει ενημερωτικές και κατατοπιστικές πινακίδες με χρήσιμες πληροφορίες…\nΌλοι έχετε δει ότι αν σε ένα πίθηκο δώσουμε ένα μολύβι θα κάνει γραμμές, θα «ζωγραφίσει»…\nΣτην εικόνα αυτή μπορείτε να κάνετε πολλές σκέψεις…\nΓια τον ΕΝΑ και μοναδικό Έλληνα πίθηκο που την βεβήλωσε ή για τις αμέτρητες χιλιάδες άλλους, Έλληνες και ξένους, που τη σεβάστηκαν, που ΔΕΝ την κατάστρεψαν, που δεν άφησαν το κόμπλεξ τους να ξεσπάσει σε ένα άψυχο αντικείμενο.\nΠροσπάθησα να σβήσω το γκράφιτι με νερό, αλλά δεν το κατάφερα… Ήθελε οργανικό διαλύτη…\nΚάποιοι άλλοι δεν πήραν μαζί τους τα σκουπίδια τους, αλλά τα «χάρισαν» στο οικοσύστημα. Δεν είχα μαζί μου σακούλα σκουπιδιών, έτσι απλά τα συγκέντρωσα σε ένα σημείο. Την επόμενη φορά θα έχω και οινόπνευμα και σακούλες…\nΟι πινακίδες πολλές, ενημερωτικές, κατατοπιστικές, καθαρές…\nΗ παλιά γέφυρα της Κόνιτσας. Θαύμα πετρόχτιστου γεφυριού. Από αυτά κινούνταν άνθρωποι και εμπορεύματα, χειμώνες και καλοκαίρια, μέρα και νύχτα.\nΠάνω αριστερά η φρουρά. Κάποιοι επιτηρούσαν ποιοι περνάνε, τι κουβαλάνε, που πάνε… Γιατί τότε υπήρχε η έννοια των «συνόρων», των ορίων, κλπ.\nΑπό άλλη οπτική γωνία. Η φρουρά (που μοιάζει με μικρό κάστρο με πολεμίστρες), η γέφυρα, ο καταρράκτης. Δίπλα στη γέφυρα αρχίζει μονοπάτι που οδηγεί στη Μονή Στομίου, από στην οποία μόνασε και ο μοναχός Παΐσιος, που αργότερα αγιοποιήθηκε.\nΤα δημοτικά σχολεία σου δίνουν μια απογοήτευση. ΔΕΝ έχουν παιδιά. Είναι όλα κλειστά. Οι σκάλες, οι αυλές, οι ελεύθεροι χώροι είναι σιωπηλού, γεμάτοι φυτά. Οι αίθουσες έρημες…\nΣτο Μονοδένδρι ο βραβευμένος σκηνοθέτης Θόδωρος Αγγελόπουλος γύρισε πολλές σκηνές από την πασίγνωστη ταινία «Αναπαράσταση», το 1969.\nΣτο Μονοδένδρι υπάρχει και ένα ωραιότατο ανοιχτό θέατρο, όλο από πέτρα. Ελάχιστες φορές το χρόνο δέχεται θεατές για κάποια εκδήλωση…\nΔίπλα σε ένα άλλο πέτρινο γεφύρι βρήκαμε «οικολόγους» που ετοιμαζόταν να «αναρτήσουν» πάνω στα βράχια πανό με το σύνθημα «ΟΧΙ πετρέλαιο στην Ήπειρο».\nΣτην Ελλάδα ο κάθε οικολόγος κάνει ότι θέλει. Άλλος λέει ΟΧΙ στις ανεμογεννήτριες, άλλος λέει ΟΧΙ στα φωτοβολταϊκά, άλλος λέει ΟΧΙ στην εξόρυξη μαρμάρων από την Ήπειρο, άλλος θα πει ΟΧΙ στα υδροηλεκτρικά φράγματα για παραγωγή ενέργειας κλπ.\nΕνώ ΔΕΝ μπορούν 2-3 μεγάλα κόμματα να χαράξουν κοινή ενεργειακή πολιτική, ο κάθε οικολόγος έχει τη δική του άποψη…\nΜέχρι το 2025 η Δανία θα έχει δική της παραγωγή ηλεκτρικής ενέργειας από τον ήλιο και τον αέρα. Εμείς οι πανέξυπνοι Έλληνες θα πληρώνουμε συνάλλαγμα στους Άραβες για να αγοράζουμε πετρέλαιο και να εκπέμπουμε στην ατμόσφαιρά μας χιλιάδες τόνους διοξειδίου κάθε χρόνο!!!\nΣε αυτό το γεφύρι που αρχικά ήταν ξύλινο, κάποτε πνίγηκε μια μάνα που προσπαθούσε να το περάσει με τα παιδιά της. Μετά από αυτό το γεγονός οι καλόγεροι γειτονικού Μοναστηριού το έχτισαν με πέτρες και τρία τόξα, γι αυτό λέγεται Καλογέρικο. Υπάρχει και η γυναικεία μορφή σκαλισμένη στην πέτρα, που θυμίζει την ιστορία.\nΤα σχολεία δεν δέχονται μαθητές… Μόνο τα νεκροταφεία δέχονται νέους κατοίκους…\nΚαι αυτά με ΜΗΔΕΝ μαθητές. Το Δημοτικό σχολείο του Τσεπέλοβου έχει αυτή τη στιγμή ΕΝΑ (1) μαθητή που τελειώνει την Πέμπτη τάξη. Την επόμενη χρονιά, αφού τελειώσει και την 6η τάξη, το σχολείο κλείνει…\nΚάποτε αυτό το άροτρο όργωνε χωράφια. Τώρα του έβαλαν πάνω του ένα κομμάτι πέτρας και έγινε διακοσμητικό τραπέζι… Σε ένα ξενοδοχείο στο Μονοδένδρι.\nΛίγο πιο πάνω από το Μονοδένδρι, το Μοναστήρι της Αγίας Παρασκευής και το γνωστό «φρύδι», υπάρχει και η θέση «Οξιά». Και από εκεί υπάρχει μοναδική θέα στο φαράγγι, με το ποτάμι να ρέει ήρεμα πολλές εκατοντάδες μέτρα κάτω από τα πόδια σου…\nΟι ομορφιές της Ηπείρου είναι ατελείωτες, ανεξάντλητες, αναξιοποίητες, άγνωστες…\nΑπό τις παραλίες της Πρέβεζας, του Ιονίου, της Πάργας, ως τα ορεινά χωριά όπως το Μέτσοβο, τα Ζαγόρια…\nΑπό τα ποτάμια και τις λίμνες, ως τα ιστορικά σημεία και τα οικολογικά συστήματα…\nΑπό τα πτηνά, ζώα, ψάρια, εδέσματα, ποτά, η Ήπειρος έχει αμέτρητα «μυστικά»…\nΑξίζει να τα ανακαλύψουν Έλληνες και ξένοι…


Άγιο Όρος Πάσχα Νέα Σκήτη Μιχάλης Κυπριανού\nΣάββατο θα φεύγαμε με πλοιάριο από τη Δάφνη, το κύριο και μεγαλύτερο Λιμάνι του Αγίου Όρους, αλλά η τρικυμία και μια ξαφνική βροχή μας καθυστέρησε λιγάκι.\nΤελικά, μετά από 2-3 ώρες επιβιβαστήκαμε στο πλοίο και ταξιδέψαμε ως τον αρσανά της Νέας Σκήτης, όπου και θα διαμέναμε για τις επόμενες 3 μέρες για να κάνουμε Πάσχα στο Άγιο Όρος.\nΗ λειτουργία της Αναστάσεως ξεκίνησε νωρίς το βράδυ και διήρκησε ως τις 7.00 το πρωί. Καθ’ όλη τη διάρκεια της Αναστάσιμης Ακολουθίας ο Γέρων Τρύφων μαγείρευε (με ξύλα) για τους υπόλοιπους, έτσι ώστε με το πέρας της λειτουργίας να προγευματίσουμε.\nΤο μενού περιλάμβανε ψαρόσουπα, αυγό, τυρί φέτα και μπακαλιάρο. Μετά το φαγητό, ξεκουραστήκαμε στη σκήτη για λίγες ώρες και στη συνέχεια πήγαμε στον Εσπερινό της Αγάπης, που ξεκίνησε στις 15.30 (Κυριακή του Πάσχα).\nΔευτέρα του Πάσχα περπατήσαμε μέχρι τη Μονή Αγίου Παύλου (στην οποία υπάγεται η Νέα Σκήτη) για τη θεία λειτουργία και Τρίτη πρωί ξεκινήσαμε το ταξίδι της επιστροφής στην Κύπρο. Φεύγοντας, μαζί μας κουβαλούσαμε πολλές εικόνες, έντονα συναισθήματα, δυνατές αναμνήσεις και αξέχαστες εμπειρίες.


Σχολικές εκδρομές: Τι αλλάζει με απόφαση του υπουργείου Παιδείας – Γαργαλιάνοι Online – Καθημερινά νέα της Τριφυλίας και της Μεσσηνίας\nΧαρδαλιάς: Θα κλείνουν λαϊκές αγορές που παραβιάζουν τα μέτρα\nΑρχική/Εκπαίδευση/Σχολικές εκδρομές: Τι αλλάζει με απόφαση του υπουργείου Παιδείας\n0 228 1 λεπτό ανάγνωση\nΣημαντικές είναι οι αλλαγές που έρχονται για τις σχολικές εκδρομές με την απόφαση του υπουργείου Παιδείας. Τι θα γίνει με την «πενταήμερη».\nΤην απελευθέρωση του πλαισίου για τις εκπαιδευτικές εκδρομές στη Δευτεροβάθμια Εκπαίδευση, με μείωση της γραφειοκρατίας και περισσότερη ελευθερία στα σχολεία, προβλέπει απόφαση του υπουργείου Παιδείας.\nΣτόχος του υπουργείου, όπως αναφέρεται σε σχετική ανακοίνωση είναι να δοθεί περισσότερη αυτονομία στη σχολική μονάδα και να εξαλειφθούν οι αγκυλώσεις στο ρυθμιστικό πλαίσιο.\n«Εκσυγχρονίζεται το πλαίσιο και προσαρμόζεται στις ανάγκες της εκπαιδευτικής διαδικασίας, παρέχοντας την απαιτούμενη ευελιξία, διατηρώντας όμως όλες τις δικλείδες για την διασφάλιση της ομαλής λειτουργίας του σχολείου και του εκπαιδευτικού χαρακτήρα των εκδρομών/μετακινήσεων» επισημαίνεται.\nΓια τις μετακινήσεις στο εσωτερικό και το εξωτερικό\nΠλέον, για τις μετακινήσεις εντός της Ελλάδας δεν θα χρειάζεται η έγκριση του διευθυντή Δευτεροβάθμιας Εκπαίδευσης, αλλά θα είναι αρκετή η απόφαση του Συλλόγου Διδασκόντων της σχολικής μονάδας.\nΑντίστοιχα, για τις εκδρομές στο εξωτερικό θα είναι αρκετή η έγκριση του διευθυντή Δευτεροβάθμιας Εκπαίδευσης και δεν θα χρειάζεται η έγκριση του Περιφερειακού Διευθυντή Εκπαίδευσης.\nΑλλαγές έρχονται και στην «πενταήμερη», την εκπαιδευτική εκδρομή που κάνουν οι τελειόφοιτοι του Λυκείου.\nΠλέον θα μπορεί να έχει προορισμό περισσότερες από μία χώρες του εξωτερικού αντί για μία όπως είναι σήμερα.\nΔιαγωνισμός πληροφορικής από απόσταση για μαθητές της Μεσσηνίας. Διοργανώνει η σχολή Αλγόριθμος στη Μεσσήνη\nΓυμνάσιο Γαργαλιάνων: Ενημέρωση μαθητών και γονέων/κηδεμόνων σχετικά με την έναρξη της εξ αποστάσεως εκπαίδευσης\nΓυμνάσιο Γαργαλιάνων: Παρατείνεται η προθεσμία εγγραφών στο Πανελλήνιο Σχολικό Δίκτυο


Οι Σοβιετικοί μετά τις βολές του Καμπούρη (pics) | Gazzetta\nΣεργκέι Ταρακάνοφ – 59 ετών\nΟ Ταρακάνοφ αγωνίστηκε στην εθνική ομάδα της Ε.Σ.Σ.Δ. την περίοδο 1979-90, κατακτώντας πέντε χρυσά, δυο ασημένια και τρία χάλκινα μετάλλια σε Ολυμπιακούς Αγώνες, Παγκόσμια Κύπελλα και EuroBasket! Το 1987 ο βετεράνος φόργουορντ αγωνιζόταν στην ΤΣΣΚΑ όπου παρέμεινε ως το 1990, προσθέτοντας στο βιογραφικό του επτά πρωταθλήματα Σοβιετικής Ένωσης. Εν συνεχεία έπαιξε μπάσκετ στη Γερμανία με τη Λούντβισμπουργκ (1990-91) και το Βέλγιο με τη Λιέγη (1991-92) πριν αποσυρθεί. Στα 59 του χρόνια, ο Ταρακάνοφ είναι σχολιαστής αγώνων στην τηλεόραση, εκπρόσωπος παικτών και πρόεδρος των βετεράνων της ΤΣΣΚΑ Μόσχας! Επίσης ήταν ο τζένεραλ μάνατζερ της εθνικής Ρωσίας όταν η «αρκούδα» κατέκτησε το χρυσό μετάλλιο στο EuroBasket 2007 της Μαδρίτης με το winning shot του Τζέι Αρ Χόλντεν στον τελικό με τους διοργανωτές Ισπανούς. Μάλιστα ήταν εκείνος που έκανε την πρόταση στον Ντέιβιντ Μπλατ προκειμένου ο Αμερικανοϊσραηλινός κόουτς να αναλάβει τη θέση του ομοσπονδιακού προπονητή στην εθνική Ρωσίας!\nΣεργέι Γιοβάισα – 62 ετών\nΚι αν ευστοχούσε ο Σεργκέι Γιοβάισα στο τρίποντο; Αν η Ελλάδα έχανε τελικά την κούπα; Πως θα ήταν η συνέχεια στο ελληνικό μπάσκετ και τον ελληνικό αθλητισμό; Ή καλύτερα, πως θα ήταν γενικότερα η συνέχεια; Όταν ακούγαμε το Final Countdown, θα ανατριχιάζαμε από συγκίνηση ή θα ήταν ακόμα ένα ωραίο hit των 80s; Ο βετεράνος γκαρντ που πήρε πάνω του το τελευταίο σουτ της Σοβιετικής Ένωσης στον τελικό του ‘87 ασχολείται πλέον με την πολιτική. Για την ακρίβεια, είναι βουλευτής με το κόμμα της Δεξιάς στη Λιθουανία! Έπαιξε στη Ζαλγκίρις Κάουνας για 17 χρόνια (1972-1989) και στη συνέχεια στη Χάγκεν (1985-1995). Μετά το ασημένιο μετάλλιο στην Αθήνα, αναδείχτηκε χάλκινος Ολυμπιονίκης το 1992 με τη Lietuva. Γνωστός για τις αιρετικές απόψεις του στη Λιθουανία, δεν δίστασε να χαρακτηρίσει στο παρελθόν τον Σισκάουσκας ως προδότη για την απόφασή του να μην ενισχύσει την εθνική και τον Βαλαντσιούνας ως έναν παίκτη που, απλώς, δεν αξίζει τόση προβολή!\nΧέινο Έντεν – 57 ετών\nΟ βετεράνος Εσθονός πλέι μέικερ αγωνίστηκε στο EuroBasket της Αθήνας ως αθλητής της ΤΣΣΚΑ Μόσχας όπου παρέμεινε ως το 1988. Τη σεζόν 1988-89 έπαιξε μπάσκετ στην πατρίδα του με τη φανέλα της Τάμπερε πριν αποσυρθεί από τα παρκέ. Από τη στιγμή που κρέμασε τα παπούτσια του, ασχολήθηκε με την προπονητική ενώ διετέλεσε ομοσπονδιακός κόουτς της εθνικής Εσθονίας την περίοδο 2001-04 από όπου αποχώρησε έπειτα από την αρνητική συγκομιδή της μιας νίκης σε έξι αγώνες στην προκριματική φάση του EuroBasket. Μάλιστα έδωσε τη θέση του στον άλλοτε παίκτη του Παναθηναϊκού και του Άρη, Τιτ Σοκ! Πλέον εκπροσωπεί την Εσθονία στην επιτροπή της VTB United League ενώ διατηρεί μπουφέ-μπαρ στο Ταλίν μαζί με την αδελφή του.\nΒαλντεμάρας Χομίτσιους – 58 ετών\nΟ βετεράνος πόιντ γκαρντ ήταν o αρχηγός της Ζαλγκίρις Κάουνας που αμφισβήτησε την κυριαρχία της ΤΣΣΚΑ Μόσχας την περίοδο 1985-87, κατακτώντας τρία σερί πρωταθλήματα στην Ε.Σ.Σ.Δ. κόντρα στην «ομάδα του στρατού»! Αναδείχτηκε χρυσός Ολυμπιονίκης με τη Σοβιετική Ένωση το 1988 στη Σεούλ ενώ κατέκτησε το χάλκινο μετάλλιο με τη Λιθουανία στη Βαρκελώνη το 1992 ως μέλος της... τρελοπαρέας του Σαμπόνις του Μαρτσουλιόνις και του Κουρτινάιτις, με το μαλλί «χαίτη» και τα πολύχρωμα «ροκ» ρούχα, σχεδιασμένα από τον Τζέρι Γκαρσία των Grateful Dead, με τα οποία εμφανίστηκαν στο βάθρο για την απονομή! Μετά τη Ζαλγκίρις, ο Χομίτσιους έπαιξε μπάσκετ στη Βαγιαδολίδ, την Απριμάτικ Μπολόνια (Serie A2) και τη Σαραγόσα πριν ασχοληθεί με την προπονητική. Το 2011 εισήχθη στην εντατική λόγω ενοχλήσεων στην καρδιά, διετέλεσε μέλος του προπονητικού τιμ της εθνικής Λιθουανίας και φέτος ήταν ασίσταντ κόουτς στη ρωσική Πάρμα, η οποία τερμάτισε στην τελευταία θέση της κατάταξης στη VTB United League.\nΟ γίγαντας της Σοβιετικής Ένωσης πέθανε στις 24 Ιουλίου 1993 σε ηλικία 35 ετών από φυματίωση… Τιμήθηκε με το βραβείο Master of Sports της Σοβιετικής Ένωσης, κατέκτησε το χρυσό μετάλλιο στους Ολυμπιακούς Αγώνες της Σεούλ (1988) και αναδείχτηκε έξι φορές πρωταθλητής στην Ε.Σ.Σ.Δ. με την ΤΣΣΚΑ Μόσχας. Αγωνίστηκε, επίσης, στις ΑΣΚ Ρίγα (Λετονία), Ουραρτού (Αρμενία) ενώ αποσύρθηκε από την ενεργό δράση το 1992, αφού στο μεσοδιάστημα ταλαιπωρήθηκε από προβλήματα υγείας λόγω του τσιγάρου και του αλκοόλ.\nΣεργκέι Μπαμπένκο – 56 ετών\nΟ Μπαμπένκο ζει πλέον στην Εσθονία ενώ το καλοκαίρι του 2015 βρέθηκε θετικός σε αλκοτέστ και καταδικάστηκε σε 234 ώρες κοινωνικής εργασίας. Το 1989 υπέγραψε στην Κάλεβ Ταλίν ενώ ο γιατρός της πρώην ομάδας του, Σπαρτάκ Μόσχας, αμφέβαλε για το αν και κατά πόσον είναι σε θέση να παίξει μπάσκετ αφού είχε ήδη υποστεί ρήξη αχίλλειου τένοντα. Εν τέλει ο Μπαμπένκο συμφώνησε με την Κάλεβ για μονοετές συμβόλαιο και 280 ρούβλια τον μήνα.\nΒαλερί Τιχονένκο – 52 ετών\nΠρο διετίας, ο Βαλερί Τιχονένκο αποφάσισε να γίνει πρόεδρος ομάδας. Για την ακρίβεια, αποδέχθηκε την πρόταση της Αστάνα όπου φέτος εργάστηκαν ο Ηλίας Παπαθεοδώρου, ο Δημήτρης Κατσίβελης και ο Λεωνίδας Κασελάκης. Το 1987 ήταν σμολ φόργουορντ στην ΤΣΣΚΑ Μόσχας κι εν συνεχεία αγωνίστηκε στις Άλμα Άτα, Βαγιαδολίδ, Μάλαγα, Ουέσκα, Σπαρτάκ Μόσχας και Σαμάρα ενώ έκλεισε την καριέρα του στην «ομάδα του στρατού». Μάλιστα σε παλαιότερη συνέντευξη του, αποκάλυψε ότι έγινε draft pick από τους Χοκς στο Νο.18 του 7oυ γύρου το 1986 όμως δεν το έμαθε… εγκαίρως αφού δεν είχε το δικαίωμα να παίξει εκτός συνόρων. Διετέλεσε προπονητής της ΤΣΣΚΑ Μόσχας την περίοδο 2000-01 με την οποία προκρίθηκε στο Final 4 της Σουπρολίγκας ενώ έκατσε στον πάγκο της Αστάνα, πριν γίνει πρόεδρός της. Μετά από τον τελικό του ‘87, ο Τιχονένκο κατέκτησε το χρυσό μετάλλιο στους Ολυμπιακούς Αγώνες της Σεούλ (1988), το ασημένιο μετάλλιο στο Μουντομπάσκετ 1990 και το χάλκινο μετάλλιο στο EuroBasket 1989.\nΒάλντις Βάλτερς – 59 ετών\nΟ βετεράνος πόιντ γκαρντ υπήρξε ένας από τους σπουδαιότερους παίκτες της Ε.Σ.Σ.Δ. τη δεκαετία του ‘80. «Ο ψυχρός Λετονός απάντησε με τρίποντο» μετέδιδε ο αείμνηστος Φίλιππος Συρίγος όταν ο Βάλτερς μείωσε σε 93-92 στον τελικό του EuroBasket. «Ο άνθρωπος της τελευταίας στιγμής πάλι εν δράσει» πρόσθετε όταν δευτερόλεπτα αργότερα, το δεύτερο σερί τρίποντό του έκανε το 92-95 υπέρ των Σοβιετικών! Ο Λετονός, λοιπόν, πέρασε το μεγαλύτερο μέρος της καριέρας του στην VEF Ρίγα (1976-89). Το 1992 είχε ήδη αποσυρθεί από την ενεργό δράση όμως επέστρεψε στα παρκέ για να ενισχύσει την εθνική Λετονίας στο Προολυμπιακό τουρνουά! Εργάστηκε, επίσης, ως προπονητής και τζένεραλ μάνατζερ, ιδρύοντας μάλιστα τη δική του ακαδημία μπάσκετ. Το 2013 δημοσίευσε την αυτοβιογραφία του με τίτλο «Dumpinieks ar ideāliem» (σ.σ. «Επαναστάτης με ιδανικά») και πλέον είναι σχολιαστής αγώνων στην τηλεόραση της Λετονίας, έχοντας δική του εβδομαδιαία αθλητική εκπομπή. Την περίοδο 1997-98 έκατσε στον πάγκο της εθνικής Λετονίας για 7 αγώνες.\nΒλαντιμίρ Τκατσένκο – 59 ετών\nΟ σέντερ της Σοβιετικής Ένωσης… σημάδεψε τον τελικό του 1987 με την αγκωνιά στον Παναγώτη Γιαννάκη ενώ αγωνίστηκε κόντρα στην Ελλάδα με υπερτασική κρίση λόγω της ανυπόφορης ζέστης! Ήταν μέλος της εθνική ομάδας της Ε.Σ.Σ.Δ. την περίοδο 1976-1987, κατακτώντας τέσσερα χρυσά, τέσσερα ασημένια και δυο χάλκινα μετάλλια σε Ολυμπιακά τουρνουά, Παγκόσμια Κύπελλα και EuroBasket. Αυτός ο απίθανος τύπος με τη μεγάλη καρδιά έπαιξε μπάσκετ στην Στρόιτελ (1974-82) και την ΤΣΣΚΑ Μόσχας (1983-89) ενώ έκλεισε την καριέρα του στη β’ κατηγορία της Ισπανίας με την Γουαδαλαχάρα (1989-90). Εργάστηκε ως οδηγός ταξί στη Μόσχα, πλέον περνάει τον χρόνο του στην εξοχή ενώ ο γιος του, Ιγκόρ, εργάζεται στη ρωσική ομοσπονδία.\nΜετά τον χαμένο τελικό στην Αθήνα, ο Γκομπόροφ κατέκτησε το χρυσό μετάλλιο στους Ολυμπιακούς Αγώνες της Σεούλ και το πρωτάθλημα στην Ε.Σ.Σ.Δ. με την ΤΣΣΚΑ. Στις 7 Σεπτεμβρίου 1989 σκοτώθηκε σε τροχαίο στη Μόσχα, σε ηλικία 23 ετών.\nΣαρούνας Μαρτσουλιόνις – 53 ετών\nΟ Λιθουανός γκαρντ έκανε καριέρα σε Ευρώπη και ΝΒΑ, κυρίως χάρη στην οξυδέρκειά του και ακολούθως χάρη στην ταχύτητά και τα αθλητικά του προσόντα. O Μαρτσουλιόνις είναι ένας από τους πρώτους Ευρωπαίους που έκαναν το υπερατλαντικό ταξίδι για να μετρήσουν τις δυνάμεις τους στην κορυφαία βιομηχανία μπασκετικού θεάματος στον κόσμο ενώ εισήχθη στο Naismith Memorial Basketball Hall of Fame και στο Hall of Fame της FIBA! Το 1987 έπαιζε στη Στατίμπα Βίλνιους, την ομάδα που ανέδειξε επίσης τους Αρτούρας Καρνισόβας, Γιόνας Καζλάουσκας και μετέπειτα εξελίχθηκε σε Λιέτουβος Ρίτας. Αγωνίστηκε στη Λιθουανία ως το 1989 και στη συνέχεια στους Ουόριορς (1989-1994), τους Σούπερσονικς (1994-95), τους Κινγκς (1995-96) και τους Νάγκετς (1996-97). Με τη Σοβιετική Ένωση κατέκτησε το χρυσό μετάλλιο στους Ολυμπιακούς Αγώνες της Σεούλ ενώ ολοκλήρωσε την καριέρα του με δυο χάλκινα μετάλλια στις διοργανώσεις της Βαρκελώνης και της Ατλάντα, με τη Λιθουανία. Σήμερα έχει τη δική του ακαδημία μπάσκετ ενώ μοιράζει την χρόνο ανάμεσα στην Καλιφόρνια και την πατρίδα του.\nΗ κυριαρχία της Σοβιετικής Ένωσης είχε καταστήσει τον Αλεξάντερ Γκομέλσκι προφέσορα της προπονητικής, αποτελώντας την πιο εμβληματική φυσιογνωμία των ευρωπαϊκών πάγκων για τρεις και πλέον δεκαετίες, έχοντας παγκόσμια απήχηση και αναγνώριση. Η «αλεπού των πάγκων» κατέκτησε όλους τους τίτλους της τεράστιας καριέρας του σε συλλογικό επίπεδο με την ΑΣΚ Ρίγα και την ΤΣΣΚΑ Μόσχας ενώ διαχειρίστηκε τρεις γενιές κορυφαίων παικτών της Ε.Σ.Σ.Δ., επιβάλλοντας την αυστηρή πειθαρχία και τονίζοντας στους αθλητές τους ότι ήταν οι καλύτεροι στην Ευρώπη και δεν είχαν δικαίωμα στην ήττα! «Υπό τέτοιες συνθήκες, θα μπορούσε να νικήσει και η... Μαυριτανία στον τελικό», ήταν η δήλωση του Γκομέλσκι για την ήττα της Σοβιετικής Ένωσης με το ιστορικό 103-101 στο ΣΕΦ. Τον Αύγουστο του 2005, ο Γκομέλσκι έχασε τη μάχη με τον καρκίνο. Διετέλεσε πρόεδρος της ΤΣΣΚΑ Μόσχας για έξι χρόνια, ήταν μέλος του Hall of Fame στη Μασαχουσέτη από το 1995 και «εισήλθε» στο μουσείο της FIBA μετά θάνατον. Το όνομά του έχει δοθεί στο βραβείο της EuroLeague για τον κορυφαίο προπονητή της διοργάνωσης που απονέμεται κάθε χρόνο.


Τα 10 καλύτερα ξενοδοχεία κοντά σε: Cossyra Hotel\nΤα καλύτερα ξενοδοχεία κοντά σε: Cossyra Hotel, Παντελερία\nΞενοδοχεία κοντά σε: Cossyra Hotel\nCossyra Hotel: Διαβάστε κριτικές\nΦίλτροΣε οποιαδήποτε απόσταση από: Cossyra Hotel\n2,0 χλμ. από Cossyra Hotel\n2,2 χλμ. από Cossyra Hotel\n3,1 χλμ. από Cossyra Hotel\n0,2 χλμ. από Cossyra Hotel\n1,7 χλμ. από Cossyra Hotel\n1,9 χλμ. από Cossyra Hotel\n2,6 χλμ. από Cossyra Hotel\n2,8 χλμ. από Cossyra Hotel\n2,9 χλμ. από Cossyra Hotel\n8,5 χλμ. από Cossyra Hotel\n10,3 χλμ. από Cossyra Hotel\n10,9 χλμ. από Cossyra Hotel\n71,5 χλμ. από Cossyra Hotel\n3,6 χλμ. από Cossyra Hotel\n9,7 χλμ. από Cossyra Hotel


ΓΙΟΡΤΑΖΟΥΝ: Ρηγίνος... Ρηγίνος, Ρηγίνη, Ρηγίνα, Ρεγίνα, Ρεγγίνα, Ρήγας, Ρήγισσα, Ρηγούλα, Ρηγίλη, Ρήγω, Ρηγώ, Ρήγος, Ρηγινος 25 ΦΕΒΡΟΥΑΡΙΟΥ 2020, 13:47\nΗ Ελλάδα πρωταγωνίστρια στο Μεγάλο Όραμα\nΜε πεσμένο ηθικό είναι λίγο δύσκολο να μιλάς για οράματα. Βέβαια τίποτα δεν αποκλείεται αν λάβουμε υπ’ όψιν μας ότι η ιστορία ...\nΤελικά θα μας πει κάποιος τι πρόκειται να γίνει με μας;\nΒρέθηκα στις Μανωλάτες. Το χωριό είναι στη Σάμο μέσα στα πλατάνια σε ένα υπέροχο μέρος με καταπληκτική θέα. Ζήτησα σε ένα ...\nΈλα τώρα! Βρήκαν την ευκαιρία τους κάποιοι καλλιτέχνες, τώρα στα πίσω-πίσω, να το παίξουν, για ακόμα μια φορά, επαναστάτες, ...\nΣόδομα και Γόμορα στην Μύκονο\nΒρέθηκα στη Μύκονο πριν λίγες μέρες μετά από πολλά πολλά χρόνια που είχα να την επισκεφτώ. Ένα νησί που συνεχίζω να θεωρώ ...\nΤο ευρώ πέθανε, Ζήτω το ευρώ\nΤελικά παρά την τεράστια προπαγάνδα των διεθνών ΜΜΕ να μας πείσουν ότι το πρόβλημα της ευρωζώνης είναι κυρίως ελληνικό, ...\nΑποχαιρέτα τη την Αλεξάνδρεια που φεύγει…\nΧωρίς τα 11,5 δις στο τραπέζι , κουβέντα δεν γίνεται… Κι αν από την πλευρά των Τροϊκανών φαίνεται να υπάρχει αδιαλλαξία, ...\nΟι βορειοηπειρώτες είναι αδέλφια μας . Γι αυτό δικαιούνται τη χώρα μας να τη βλέπουν σπίτι τους και όχι σαν το σπίτι τους. ...\nΕίναι γεγονός! Το διαπίστωσα εξ ιδίων σε μια πρόσφατη επίσκεψη στην Τσεχία και γειτονικές χώρες της Ανατολικής Ευρώπης. ...\nΌταν μιλάμε για κρίση, δεν υπάρχουν επαίτες!\nΗ εργατικότητα και η δημιουργικότητα των Ελλήνων είναι στοιχεία δεδομένα. Παρά την προσπάθεια όλων να μας ανακηρύξουν τον ...\nΔεν παίζονται! Οι άνθρωποι είναι εκτός συναγωνισμού! Ή έχουν διαφορετικό εγκέφαλο ή μας δουλεύουν ή τελούν υπό πλήρη άγνοια. ...\nΑν το κράτος είναι εχθρός δεν σημαίνει ότι είναι και η χώρα.\nΜαζί με τον τουρισμό , βαριά βιομηχανία για τη χώρα μας θεωρείται και ο ελληνικός Πολιτισμός. Καιρός να καταλάβουμε ότι ...\nΚαι ποια θυσία, ποια θυσία έχεις κάνει εσύ για μένα…\nΑν η θυσία δεν πιάνει τόπο τότε είναι λογικό να αισθάνεσαι κορόιδο και να γεμίζεις οργή και αγανάκτηση ,πρωτίστως σε βάρος ...


Γενέθλια με βεγγαλικά για Πατούλη\n«Είμαι 33 και… μερικές δεκαετίες ακόμα». Όρεξη για χωρατά είχε αργά χθες το βράδυ ο Γιώργος Πατούλης ο οποίος γιόρτασε τα γενέθλια του σε μπαρ – εστιατόριο της παραλιακής.\nΟ υποψήφιος περιφερειάρχης κατέφθασε λίγο μετά τις 10.30 προερχόμενος από το πάρτι της Ανδριάννας Ζαρακέλη στον Πειραιά, ενώ από το πρωί είχε πάει – μεταξύ άλλων – σε Μέγαρα, Περιστέρι, Χαϊδάρι, Θρακομακεδόνες κι ένα – δυο συνέδρια.\nΤην εκδήλωση είχε ετοιμάσει ο φίλος του και υποψήφιος με τον συνδυασμό του, Βασίλης Πολίτης όπως και την τούρτα – σοκολάτα με τις φράουλες και τα βεγγαλικά.\nΜαζί του, μεταξύ άλλων, ο Πάνος Παναγιωτόπουλος και ο δήμαρχος Αλίμου Ανδρέας Κονδύλης οι οποίοι αποχώρησαν νωρίτερα αφού «οι μπαταρίες του Πατούλη δεν τελειώνουν ποτέ» όπως έλεγε χαρακτηριστικά ένας εκ των φίλων του.\nTags: ΓΕΝΕΘΛΙΑ, ΓΙΩΡΓΟΣ ΠΑΤΟΥΛΗΣ, ΥΠΟΨΗΦΙΟΣ ΠΕΡΙΦΕΡΕΙΑΡΧΗΣ ΑΤΤΙΚΗΣ\nΠροηγούμενο Νέα δημοσκόπηση: Μεγάλο προβάδισμα της ΝΔ – Τρίτο κόμμα το ΚΙΝΑΛ\nΕπόμενο Το προεκλογικό σποτ του Μπακογιάννη για την Αθήνα (vid)


Έλληνας λοιμωξιολόγος: Υπάρχει οριζοντίωση της καμπύλης διασποράς του κορονοϊού στην Ελλάδα – Newsbeast\n«Είμαστε σε καλή κατάσταση αλλά πρέπει να προσέξουμε μην υπάρξει αυτό που λέμε η "απρόβλεπτη εξέλιξη", δηλαδή η ξαφνική εμφάνιση κάποιας αιτίας υπερμετάδοσης, όπως μπορεί να είναι μια κοινωνία σε ένα μικρό μέρος. Όπως τα χωριά στη Βόρεια Ελλάδα ή το κρουαζιερόπλοιο "Ελευθέριος Βενιζέλος". Είμαστε επιφυλακτικοί. Όλοι μας έχουμε ανασφάλεια με τον κορονοϊό» επεσήμανε ο κ. Γώγος.\nΣΧΕΤΙΚΑ TAGSκορονοϊοΣ κορονοϊοΣ Ελλαδα κορονοϊοΣ νεα Παραμενουμε δυνατοι πλοιο\nΤι να Σχολιασεισ Οταν στα 8 ΟΚΤΩ ΣΧΟΛΙΑ\nΠεμπτη, 02 Απριλιου 2020, 10:13\nΤα 4 τέσσερα μιλάνε για Snows Fall και ΜΠΟΥΡΔΕΣ\nΠεμπτη, 02 Απριλιου 2020, 0:33\nνομιζω δεν ντροπιασες τον μπασιάρη (ζει άραγε:)\nηπιος λογος χωρις νοητικες ακροβασιες και υποθεσεις τραβηγμενες απ τα μαλλια\nδε θαλεγα το ιδιο για το τρολ -φερετζέ κουλη των 6μμ καθ εκαστην\nΠεμπτη, 02 Απριλιου 2020, 1:10\nΕσάς με Κουλη οριζοντίωση της καμπύλης?\nΕμάς με BoZo οριζοντίωση των ανθρώπων!\nΤεταρτη, 01 Απριλιου 2020, 23:06\nΠεμπτη, 02 Απριλιου 2020, 0:16\nΟ κλασσικός αμόρφωτος άρρωστος ψεκασμένος που τους βλέπεις όλους σύριζα.\nΔε λυπάμαι εσένα. Τους φουκαράδες τους γύρω σου λυπάμαι.\nΡε snow, ολο ασυναρτησιες γραφεις. Ανηλικος εισαι? Γραψε κατι με πληρες νοημα, και στηριξε το με δυο λογια. Και βρες ενα nickname που να τρωγεται. Τι λυκους και αρκουδες και χιονισμενα βουμα κσι [...]μας γραφεις?\nΠεμπτη, 02 Απριλιου 2020, 0:59\nΤα σχόλια μου απευθύνονται σε νοήμων αναγνώστες.\nΛυπάμαι που δεν ανήκεις σε αυτή τη κατηγορία.\nΠεμπτη, 02 Απριλιου 2020, 4:45\nσε νοήμων αναγνώστες..;;;;;;;;;;;;;;;;;;;;;;;;;;;;;;;;;\nΠεμπτη, 02 Απριλιου 2020, 7:13\nΝοήμονες ρε εντάξει, πως κάνεις έτσι?\nΠεμπτη, 02 Απριλιου 2020, 16:17\nγραψε νοημων εσυ, καταλαβαίνουμε....ουγκ


Δημοσίευση 17 Ιουλίου 2012, 12:02 / Ανανεώθηκε 27 Ιουνίου 2013, 14:55\nΠαράταση της εκπομπής αναλογικού τηλεοπτικού σήματος, προκειμένου οι πολίτες να μην εξαναγκαστούν να αγοράσουν τηλεοράσεις νέας τεχνολογίας ή αποκωδικοποιητές, ζητεί ο εκπρόσωπος του ΣΥΡΙΖΑ Πάνος Σκουρλέτης ενόψει της πλήρους μετάβασης στην ψηφιακή τηλεόραση από 20 Ιουλίου. Όπως αναφέρει, «στις σημερινές συνθήκες της βαθιάς οικονομικής κρίσης κάτι τέτοιο είναι δυσβάσταχτο για ένα μεγάλο μέρος συμπολιτών μας».\n«Επειδή στις μέρες μας η τηλεόραση για αρκετούς αποτελεί μια από τις λίγες "δωρεάν ψυχαγωγίες" θεωρούμε άδικη την εξαναγκαστική κατ' ουσία ώθηση στην αγορά νέων τηλεοπτικών συσκευών ή την προμήθεια αποκωδικοποιητών που για πάρα πολλούς είναι απαγορευτική», συμπληρώνει.\n«Η μετάβαση στη ψηφιακή τηλεόραση αποτελεί δέσμευση της χώρας μας από τριετίας» επισημαίνει στην απάντηση του ο κυβερνητικός εκπρόσωπος Σίμος Κεδίκογλου.\n«Είναι γνωστό ότι η Ευρωπαϊκή Ένωση έχει ορίσει το 2012 ως χρονικό ορόσημο για τη μετάβαση από την αναλογική στην ψηφιακή τεχνολογία. Μετά το έτος αυτό, θα πάψει να υφίσταται η επίγεια αναλογική τηλεόραση και να εφαρμόζεται η ψηφιακή. Κατά συνέπεια θα πρέπει και στην Ελλάδα να συντελεστεί η μετάβαση στην ψηφιακή τεχνολογία» ανέφερε.\nΣυνεχίζοντας ο κ. Κεδίκογλου επισημαίνει: «Είναι επίσης γνωστό ότι οι συχνότητες της ψηφιακής τηλεόρασης θα πρέπει προηγουμένως να κατοχυρωθούν στη Διεθνή Ένωση Τηλεπικοινωνιών. Πρόκειται για χρονοβόρα διαδικασία που μπορεί να διαρκέσει αρκετό χρόνο, και αυτό διότι η συμφωνία απαιτείται να γίνει μεταξύ των γειτονικών κρατών για το συντονισμό συχνοτήτων, με χώρες όπως η Τουρκία, η Βουλγαρία, η Ιταλία και η FYROM. Σημειώνουμε επίσης ότι θα πρέπει να συμφωνήσουν όλες οι χώρες που γειτονεύουν με τη δική μας για τους ψηφιακούς διαύλους που θα δηλωθούν με τον ψηφιακό χάρτη. Σε διαφορετική περίπτωση, οι γειτονικές χώρες θα μπορούν να διεκδικήσουν μονομερώς και προς το δικό τους συμφέρον, τους ψηφιακούς διαύλους, ενδεχόμενο που θα απέβαινε σε βάρος των συμφερόντων της Ελλάδας. Δεν φανταζόμαστε να επιθυμεί μια τέτοια εξέλιξη ο ΣΥ.ΡΙ.ΖΑ- ΕΚΜ».


Η ομιλία του Αντώνη Ζερβού για τα 60 χρόνια από το κλείσιμο του λεπροκομείου στην Σπιναλόγκα\nΑρχική/ΚΡΗΤΗ/Η ομιλία του Αντώνη Ζερβού για τα 60 χρόνια από το κλείσιμο του λεπροκομείου στην Σπιναλόγκα\nCNA team Follow on Twitter Send an email 26/06/2017 | 13:06\n“Σπιναλόγκες με οχυρά τείχη, δεν υπάρχουν πια στις μέρες μας. Ό,τι συμβαίνει στο Παγκόσμιο χωριό, δεν θ΄αργήσει να δρασκελίσει και το δικό μας κατώφλι. Τώρα, είναι καιρός λοιπόν, ν΄αποθησαυρίσουμε το μήνυμα της Σπιναλόγκας όπως πρέπει. Πέρασαν 60 χρόνια ! Το μήνυμα στο μπουκάλι που έστειλαν οι απέναντι, έχει φτάσει πια στην ακτή μας. Ας το λάβουμε. Τους το οφείλουμε”.\nΤα παραπάνω ανέφερε ο Δήμαρχος Αγίου Νικολάου κ. Αντώνης Ζερβός στον χαιρετισμό του, στην εσπερίδα που οργάνωσε το Μουσείο Ιατρικής Κρήτης στην Βασιλική του Αγίου Μάρκου ( 23/6) με θέμα : “Η Σπιναλόγκα, η ασθένεια και ο εγκλεισμός. 60 χρόνια μετά το κλείσιμο του Λεπροκομείου”.\nΣυγκεκριμένα ο Δήμαρχος Αγίου Νικολάου, στον χαιρετισμό του μεταξύ άλλων ανέφερε :\n“Πέρασαν 60 χρόνια από τότε που ο τελευταίος ασθενής διάβηκε την πύλη της καστροπολιτείας της Σπιναλόγκα, για να την αφήσει πίσω του χωρίς επιστροφή.\n60 χρόνια που το Νησί δεν κατοικείται πια. Που δεν είναι το χωνευτήρι κουτσουρεμένων σωμάτων, τόπος εναπόθεσης άλυτων κοινωνικών πονοκεφάλων. Ένα κομμάτι γης που υπάρχει και δεν υπάρχει μεταξύ της πραγματικότητας και της λήθης, κάτι σαν πύλη των νεκρών μέσα στον κόσμο των ζωντανών.\nΤο περιγράφει πολύ γλαφυρά ο Επαμεινώνδας Ρεμουντάκης, ο Σητειακός νέος φοιτητής που κυνηγήθηκε από τα έδρανα της Νομικής Αθηνών γιατί νόσησε από την καταραμένη αρρώστια και, έγκλειστος στο κολαστήριο της Σπιναλόγκας, έγινε το πρόσωπο και η φωνή της. “Προορισμός στη Σπιναλόγκα, ο θάνατος” λέει με την σπηλαιώδη ομιλία του στο σωζόμενο ντοκιμαντέρ κι είναι η μορφή του και τα λόγια του πόνος, για τα μάτια και τ’ αυτιά. Γιατί, λέει, στο νησί εξέλιπε η ελπίδα και η διάθεση για δημιουργία.\nΝα βγει ζωντανός κανένας από το νησί, αδύνατο. Όποιος διάβαινε την πύλη της γνώριζε πως άφηνε πίσω του για πάντα τον κόσμο. Έναν κόσμο έτσι κι αλλιώς εχθρικό για τον ασθενή με λέπρα, κάποτε ακόμα κι επικίνδυνο, αφού δεν υπήρξαν λίγες οι φορές που αναφέρθηκαν απόπειρες δολοφονίας σε βάρος ασθενών ή και όσων απλά ο κοινωνικός περίγυρος υποπτευόταν ότι μπορεί να νοσούν.\n“Πιο πολύ απ’ όλα, με πονούσε το στίγμα” λέει χαρακτηριστικά σε μεταγενέστερο ντοκιμαντέρ ο συντοπίτης μας Μανώλης Φουντουλάκης, επιζών της Σπιναλόγκας. Η ρετσινιά, που δεν περιοριζόταν στον πάσχοντα, αλλά έπιανε ολόκληρη την οικογένεια, τα νεαρά μέλη διαγραφόταν δια παντός από τις λίστες των υποψηφίων προς αποκατάσταση, γιατί ανήκαν σε “λεπρόσογο”!!! Και πέρασε καιρός πολύς ακόμα και μετά την ίαση και των τελευταίων και το κλείσιμο της Σπιναλόγκας ως λεπροκομείο, για να χωρέσει στο νου του κοινωνικού συνόλου πως η λέπρα δε μεταδίδεται με τον αέρα ή με το άγγιγμα και πως δεν είναι κληρονομική.\nΣήμερα το νησί είναι ένα από τα πιο δημοφιλή αξιοθέατα της Κρήτης, δεύτερο σε επισκεψιμότητα μετά την Κνωσό, και η προσπάθεια για την ένταξή του στα μνημεία της Unesco βρίσκεται σε καλή πορεία. Η ιστορία του μακραίωνη και αξιόλογη, αν και ο πολύς κόσμος επικεντρώνεται στην περίοδο που λειτούργησε σαν λεπροκομείο ως και το κλείσιμό του. Ως Δήμος, έχουμε ευτυχήσει να βρίσκεται η Σπιναλόγκα εντός της επικράτειάς μας. Αρμενίζει ήρεμο πλοίο στα νερά της Πλάκας. Άνθρωποι και καιροί έρχονται και παρέρχονται. Εκείνη παραμένει αιώνια και απαρασάλευτη στο μπάρκο της.\nΌμως, η Σπιναλόγκα δεν ανήκει μόνο σε μας. Η Σπιναλόγκα είναι πολύ μεγαλύτερη από μας, μεγαλύτερη κι από την Κρήτη κι από την Ελλάδα. Η Σπιναλόγκα είναι Ιδέα, μια στιβαρή δήλωση κατά του αποκλεισμού, είναι η διακήρυξη του ανθρώπου για ελευθερία και ισονομία, η κραυγή πως το δικαίωμα στο φως του ήλιου και στον ανοιχτό αέρα παραδίδεται σε κάθε άνθρωπο με τη γέννησή του και πως κανένας και τίποτα δε μπορεί να του το στερήσει. Είναι μια γη με τόση καταγραφή πόνου και απελπισίας και όμως – όσοι την έχετε επισκεφτεί δε μπορεί παρά να το νιώσατε- καταφέρνει με έναν τρόπο μοναδικό να μετουσιώνει τη μαυρίλα σε φως και ίαση, να φεύγεις και να την αφήνεις ξαλαφρωμένος, λες και το νησί απορροφά κάθε κακό από τη ψυχή και το σώμα.\nΘέλω να πιστεύω πως τον έχουμε διαβεί πια το δρόμο αυτό, να γίνουμε πιο ώριμοι, πιο σοφοί, πιο ευαίσθητοι στον πόνο των άλλων, πιο ανοιχτόμυαλοι και ανθεκτικοί στην προκατάληψη. Μα κυρίως, πως τώρα πια μπορούμε να ακούσουμε τα λόγια του Ρεμουντάκη και να τα νιώσουμε: αυτός, ο κατατρεγμένος, ο στιγματισμένος, ο καθημαγμένος απ’ την αρρώστια, ο μελλοθάνατος, με τον τρόπο του μας εξορκίζει να μη ζούμε τη ζωή μας λάθος, να μη θεωρούμε την υγεία και την καλοτυχία χρωστούμενα της ζωής, παρά να τις γιορτάζουμε ως το δώρο που είναι. Και πάνω απ’ όλα, να μη στριμώχνουμε τον άτυχο στη γωνία, νομίζοντας πως η κακοτυχία του δε μας αφορά και πως, αν κλείσουμε τα μάτια, το μίασμα δε θα μπει στα σπίτια μας.\nΣπιναλόγκες με ψηλά οχυρά τείχη δεν υπάρχουν πια στους καιρούς μας. Ό,τι συμβαίνει στο παγκόσμιο χωριό, δε θα αργήσει να δρασκελίσει και το δικό μας κατώφλι. Τώρα είναι ο καιρός λοιπόν να αποθησαυρίσουμε το μήνυμα της Σπιναλόγκας όπως του αξίζει. Πέρασαν 60 χρόνια. Το μήνυμα στο μπουκάλι που έστειλαν οι απέναντι, έχει φτάσει πια στην ακτή μας.\nΑς το λάβουμε.\nΤους το οφείλουμε !\nΗ παραπάνω εκδήλωση διοργανώθηκε υπό την αιγίδα του Πανεπιστημίου Κρήτης, με την υποστήριξη του Μορφωτικού Συλλόγου Επιστημών Υγείας Π.Κ, της Ιατρικής Σχολής του Πανεπιστημίου Κρήτης και του Δήμου Ηρακλείου.


Το trailer της ταινίας για τον Γιάννη Αντετοκούνμπο - Οι σκηνές με τους ακροδεξιούς και την ΕΛ.ΑΣ. :: left.gr\n20:20 | 10.05.2022\nRise (Άνοδος: Η ιστορία των Αντετοκούμπο) είναι ο τίτλος της ταινίας για την μεγάλη διαδρομή του Γιάννη Αντετοκούνμπο και της οικογένειάς του, η οποία θα προβληθεί αποκλειστικά μέσω του Disney+, με πρεμιέρα στην Ελλάδα στις 24 Ιουνίου μέσω της πλατφόρμας.\nΗ πρωτότυπη ταινία είναι βασισμένη στην πραγματική ιστορία του Γιάννη Αντετοκούνμπο και το ταξίδι της οικογένειάς του από τη Νιγηρία στην Ελλάδα και έπειτα στην Αμερική. Μια ταινία, γυρισμένη στην Αθήνα, για την οικογένεια Αντετοκούνμπο, η οποία έφερε στον κόσμο τον Γιάννη, τον Θανάση και τον Κώστα – την πρώτη τριάδα αδελφών που κατέκτησαν πρωτάθλημα NBA. Σήμερα, λίγες εβδομάδες πριν από την επίσημη πρεμιέρα, δόθηκε στη δημοσιότητα το πρώτο trailer.\nΣτο τρέιλερ γίνεται αναφορά και στις δυσκολίες που αντιμετώπισε ο Γ. Αντετοκούνμπο και η οικογένειά του κατά την παραμονή τους στην Ελλάδα, την περίοδο της ανόδου της Χρυσής Αυγής και των υπολοίπων ακροδεξιών μορφωμάτων, καθώς και τη στάση της ΕΛ.ΑΣ..\nΤο επίσημο trailer με ελληνικούς υπότιτλους\ntags: Γιάννης Αντετοκούμπο, Θανάσης Αντετοκούνμπο


Λήψη Νέος Web βίντεο μετατροπείς Σκαριφιστήρες καταπατητές\nΝέος βίντεο & μετατροπείς Σκαριφιστήρες & καταπατητές για Web\nΜην ξοδεύετε πολύ χρόνο σε κοινωνικά δίκτυα, chat rooms ή σε διάφορα φόρουμ; Και ίσως να εκτελέσετε το blog ή στήλη σας στο LiveJournal; Στη συνέχεια, θα πρέπει να γνωρίζετε το συναίσθημα όταν θέλετε να εκφράσετε τα συναισθήματά σας ή για να βρουν τους...\n18 Jun 16 σε λογισμικό βίντεο, βίντεο & μετατροπείς Σκαριφιστήρες & καταπατητές\nΜετατροπή & συμπίεση βίντεο, εγγραφή βίντεο κάμερα. Δωρεάν & γρήγορα. Εγγυημένη προστασία της ιδιωτικής ζωής. Μετατρέπει τον υπολογιστή σας βίντεο σας άμεσα, δεν είναι σε απευθείας σύνδεση. Λειτουργεί με αρχεία βίντεο εισόδου όλων των μεγεθών. Σας...\n"VK Μοντάζ" μπορεί να μετατρέψει τις φωτογραφίες και τη μουσική σας σε συγκεκριμένες καλλιτεχνικές φωτογραφίες, που παίζονται σε βίντεο form.There είναι πολλά αρχή φιλμ και τελειώνει φόντα για να choose.You μπορούμε επίσης να προσθέσετε στίχους ή λεζάντες...\n14 Dec 14 σε λογισμικό βίντεο, βίντεο & μετατροπείς Σκαριφιστήρες & καταπατητές\nΜε την τεχνολογία άμεσης αναγνώρισης της συσκευής, Dazzboard συνδέει φωτογραφίες, εικόνες, βίντεο, μουσική και περισσότερο στη φορητή συσκευή ενός χρήστη σε πολλαπλά κοινωνικά δίκτυα μέσων μαζικής ενημέρωσης και αντίστροφα. Στις Dazzboard.com, οι...\nBender Converter είναι ένα εύκολο στη χρήση online εφαρμογή για τη μετατροπή αρχείων ήχου και βίντεο. Μπορείτε να μετατρέψετε το βίντεο και ήχου σε MP3, AVI, FLV Flash, το iPod / iPhone / iPad και άλλες δημοφιλείς μορφές. Η εξυπηρέτηση είναι γρήγορη και...\nclipchamp υποστηρίζει όλες τις δημοφιλείς μορφές βίντεο, όπως είσοδος: MOV, AVI, MP4, FLV, 3GP, MKV, WMV, MPEG, DivX, ISO και πολλά άλλα. Λειτουργεί σε όλα τα λειτουργικά συστήματα desktop - Mac, Windows, Linux, το Chrome OS. Μετατρέπει σε MP4, εγγυημένη...\n15 Nov 14 σε λογισμικό βίντεο, βίντεο & μετατροπείς Σκαριφιστήρες & καταπατητές


Κρήτη: Αυτοκίνητο έκανε "βουτιά" στον παράλληλο της εθνικής - RP.news\nΑρχική / Ελλάδα / Κρήτη: Αυτοκίνητο έκανε “βουτιά” στον παράλληλο της εθνικής\nΚρήτη: Αυτοκίνητο έκανε “βουτιά” στον παράλληλο της εθνικής\nΜετά από σφοδρή σύγκρουση δύο αυτοκίνητων στην εθνική οδό Ηρακλείου – Χερσονήσου στο ύψος των Γουρνών το ένα αυτοκίνητο ακολουθεί “τρελή” πορεία και καταλήγει σε “βουτιά” στον παράλληλο του ΒΟΑΚ. Άφωνοι οι κάτοικοι αντικρίζουν το μαύρο ΙΧ που “προσγειώθηκε” από ύψος αρκετών μέτρων στο δρόμο, ενώ ο οδηγός βγήκε ζωντανός.\nΤο τροχαίο μπορεί να σημειώθηκε πριν αρκετές μέρες αλλά αποτελεί μια εικόνα που επαναλαμβάνεται, με τους κατοίκους να δημοσιοποιούν τις εικόνες ελπίζοντας ότι θα εισακουστούν οι κραυγές αγωνίας. Όπως αναφέρουν χαρακτηριστικά, στο σημείο παίζουν συνεχώς παιδιά και την επόμενη φορά οι συνέπειες θα είναι μοιραίες.\nΣύμφωνα με κατοίκους της περιοχής “τους τελευταίους μήνες έχουν γίνει 5 ατυχήματα και ανησυχούμε και μάλιστα στο πιο πρόσφατο, θα μπορούσαμε να είχαμε θρηνήσει θύματα. Το σημείο βρίσκεται σε απόσταση 150 μέτρων από το σχολείο και σε περιοχή όπου συνεχώς βρίσκονται μικρά παιδιά. Σκεφτείτε ότι σε ένα σημείο η εθνική και ο παράλληλος δρόμος βρίσκονται στο ίδιο ύψος και όταν “φεύγει” η μπάλα από τα παιδιά, πέφτει στην εθνική! Τόσο επικίνδυνα είναι. Κανείς όμως δεν έχει μεριμνήσει”.\nTags : ΑΥΤΟΚΊΝΗΤΟ ΗΡΆΚΛΕΙΟ ΚΡΉΤΗ ΤΡΑΚΑΡΙΣΜΑ ΚΡΗΤΗ ΤΡΟΧΑΙΟ ΗΡΑΚΛΕΙΟ ΤΡΟΧΑΙΟ ΚΡΗΤΗ


Dragonfly - Parents.org.gr\nΠερισσότερα για την/τον Dragonfly\nDragonfly απάντησε σε Iasonas's topic Προσχολική ηλικία (απο 2 ετών): Ανάπτυξη, Ψυχολογία, Συμπεριφορά\nΕγώ προτείνω να μην αχώνεσαι τόσο με το να βρίσκεις συνέχεια τρόπους να κρατάς τα παιδιά απασχολημένα ή να τους οργανώνεις εσύ τις δραστηριότητες που θα κάνουν... Άφησέ τα λίγο να παίξουν μεταξύ τους ή και μόνα τους. Άφησέ τα να διαλέξουν εκείνα τη δραστηριότητά τους (έχε τους επιλογές, πχ διάφορα παιχνίδια, ζωγραφική, πλαστελίνες κτλ). Άφησέ τα όμως και να βαρεθούν... Έτσι θα μπουν στη διαδικασία να βάλουν τη φαντασία τους να δουλέψει. Θα παίξετε κάποια στιγμή και μαζί ή θα τους διαβάσεις ένα παραμύθι, αλλά δεν χρειάζεται να είσαι συνέχεια από πάνω τους μην τυχόν και βαρεθούν... Όταν μπορείς πήγαινέ τα μια βολτίτσα έστω κάπου κοντά στη γειτονιά. Σε μια πλατεία, σε μια παιδική χαρά ή έστω μια βόλτα στο τετράγωνο ή στο περίπτερο για ένα παγωτό. Όταν θα μπορεί και ο άντρας σου, πηγαίνετε κάπου όλοι μαζί έστω και για μια ωρίτσα. Επίσης μην δαιμονοποιείς την τηλεόραση... Ας δουν και κανένα dvd που και που, δεν θα πάθουν κάτι...\nDragonfly started following Επιστροφή στις τάξεις μετά από Πασχαλινές διακοπές, Τα Μη, τα Πρέπει και τα Ουφ! της εγκυμοσύνης, Σχολική Χρονιά 2017-2018 and and 1 other Ιούνιος 19,2017\nDragonfly απάντησε σε krakenaki's topic Κατά τη διάρκεια της εγκυμοσύνης\nΕμένα μου είχε απαγορεύσει ο γιατρός το κολύμπι στη θάλασσα για διάφορους λόγους (όχι μόνο τα μικρόβια). Καλό θα ήταν πάντως η κάθεμία να ακούει τον γιατρό της και αν έχει απορίες-ενστάσεις-τον θεωρεί υπερβολικό κτλ να το συζητάει μαζί του.\nDragonfly posted ένα θέμα in Σχολική ηλικία (απο 6 ετών)\nΓνωρίζουμε τι θα ισχύσει τη νέα σχολική χρονιά στο δημοτικό; Ποιο θα είναι το πρόγραμμα διδασκαλίας, ποια μαθήματα θα καταργηθούν, ποια θα διατηρηθούν, τι αλλαγές πρόκειται να γίνουν; Έχουν βγει εγκύκλιοι; Με ενδιαφέρει κυρίως η Ε δημοτικού. Ευχαριστώ\nDragonfly απάντησε σε gkonstant71's topic Σχολική ηλικία (απο 6 ετών)\nΕάν η δυσκολία του παιδιού έγκειται μόνο στα μαθηματικά, εγώ στη θέση σου δεν θα το έβαζα να επαναφοιτήσει στην Α΄δημοτικού, ειδικά από την στιγμή που υπάρχει δίδυμο αδερφάκι που θα προχωρήσει κανονικά...Θα ήταν άσχημο για την ψυχολογία του παιδιού... Θα του έκανα ίσως ιδιαίτερα μαθήματα στα μαθηματικά και όπου αλλού έχει δυσκολίες-όχι απαραίτητα εντατικά... Γράφεις ότι κάνετε λογοθεραπείες-εργοθεραπείες. Στο κέντρο που πάτε δεν μπορούν να του κάνουν και κάποιο μάθημα μαθηματικών ώστε τον Σεπτέμβριο να έχει καλύψει κάποια ύλη;\nDragonfly απάντησε σε Dragonfly's topic Σχολική ηλικία (απο 6 ετών)\nΕίμαστε στην Τετάρτη! Για εμάς 8:15 είναι νωρίς το απόγευμα!!!\nΤα δικά μου έχουν χαλάσει τα ωράρια ύπνου. Τα οποία ήταν ήδη χαλασμένα, αλλά τώρα το κακό παράγινε... ελπίζω να μπουν σε ρυθμούς σύντομα... Η μία δασκάλα έχει ήδη αρχίσει να τα τρέχει και θα γράψουν και διαγώνισμα αύριο...\nΝομίζω είναι μια δύσκολη περίοδος για τους μαθητές η περίοδος μετά το Πάσχα και πριν το κλείσιμο των σχολείων για καλοκαίρι. Από τη μια η ψυχολογία ίσως να είναι λίγο πιο "χαλαρή" ενόψει καλοκαιριού, από την άλλη σίγουρα πολλοί δάσκαλοι θα τρέχουν να καλύψουν την ύλη που δεν έχουν βγάλει και θα πιέζουν τα παιδιά περισσότερο. Βάλτε και τις πρόβες για την καλοκαιρινή γιορτή-που τουλάχιστον στο δικό μας σχολείο-γίνονται εντατικά... Πως θα πρέπει εμείς ως γονείς να χειριστούμε την κατάσταση; Νιώθω ότι η πίεση στα παιδιά αυτήν την περίοδο είναι πολύ μεγαλύτερη.\nDragonfly απάντησε σε Dragonfly's topic Κοινωνικά Θέματα\nDragonfly απάντησε σε testuser1's topic Οδηγίες για ΤΑ ΠΑΝΤΑ!\nΔεν έχω κάνει πάντως καμιά ρύθμιση... Οι υπόλοιπες το βλέπετε;;;;;; Σε εσένα vtgian αυτή τη στιγμή δεν φαίνεται. Το έβλεπα όμως νωρίτερα. Όχι πόντους δεν βλέπω σε κανέναν so far! (ναι tag εννοούσα)\nΑνώνυμα είμαι υποτίθεται... Επίσης στα νέα μηνύματα δεν μπορώ να δω το συγκεκριμένο τοπικ ("όλα τα τεχνικά ζητήματα...") παρόλο που ανανεώνεται...


Οι εξεγέρσεις είναι νομοτελειακές; (Με αφορμή τα γεγονότα στη Χιλή) - INFO-WAR\nΠολλές γωνιές του πλανήτη βρίσκονται σε κοινωνικό αναβρασμό: Βολιβία, Χονγκ Κονγκ, Αργεντινή, Αϊτή, Γαλλία, Καταλονία, Λίβανος, Χιλή. Είναι συζητήσιμο αν αυτός ο κοινωνικός αναβρασμός μπορεί να χαρακτηριστεί εξέγερση σε κάθε περίπτωση, όπως συζητήσιμο είναι και πώς ορίζεται η εξέγερση. Αυτό που καθίσταται σαφές είναι η μη ταύτιση όλων αυτών των περιπτώσεων. Τα αίτια των εκρήξεων δεν είναι ίδια για την κάθε χώρα. Αφορμώντας από την περίπτωση της Χιλής θα επιχειρήσουμε να διατυπώσουμε κάποιες σκέψεις που έτσι κι αλλιώς σε ένα μικρό κείμενο δεν μπορούν να έχουν την απαιτούμενη αποδεικτική ισχύ. Σκέψεις που έχουν να κάνουν με τα αίτια και τις νομοτέλειες των εξεγέρσεων.\nΓιατί με αφορμή τη Χιλή;\nΗ επιλογή της Χιλής δεν είναι τυχαία. Το ιστορικό της φορτίο είναι μεγάλο και αυτό για τέσσερις λόγους: πρώτο, γιατί σε αυτή τη χώρα έχει καταγραφεί ένα αποτυχημένο πολιτικό πείραμα, αυτό της κυβέρνησης Αλιέντε. Δεύτερο, γιατί η Χιλή γνώρισε μία από τις πιο σκληρές δικτατορίες, αυτή του Πινοσέτ. Τρίτο, γιατί στη στενή αυτή λωρίδα της Λατινικής Αμερικής σήμανε η έναρξη του νεοφιλελεύθερου μοντέλου, μαζί με την Αγγλία και τις ΗΠΑ. Τέταρτο, γιατί τα μονοπώλια και οι ΗΠΑ έχουν ξεζουμίσει αδιαλείπτως επί δεκαετίες τον λαό της Χιλής με τον πιο εντατικό τρόπο. Έτσι, πολιτικές αυταπάτες, ηρωικές αντιστάσεις, βασανιστήρια, δολοφονημένοι, εξαφανίσεις πολιτών, ιδιωτικοποιήσεις, προσφέρουν ένα ιδιαίτερα σύνθετο πολιτικό και κοινωνικό τοπίο. Όλες αυτές οι παράμετροι δεν μπορεί παρά να έχουν «γράψει» στις συνειδήσεις εκατομμυρίων ανθρώπων με τον ένα ή τον άλλο τρόπο. Δεν μπορεί παρά να έχουν παίξει τον ρόλο τους (και αυτές) στις τεράστιες διαδηλώσεις του χιλιάνικου λαού.\nΠώς ορίζεται η κοινωνική εξέγερση;\nΣτις κοινωνικές εκρήξεις υπάρχουν διαβαθμίσεις όπως και σε κάθε κοινωνική δραστηριότητα. Σε κάθε περίπτωση πρέπει να διαχωρίσουμε τις έννοιες της κοινωνικής επανάστασης και της εξέγερσης. Η κοινωνική επανάσταση θέλει να επιφέρει ή επιφέρει δομικές αλλαγές. Διαφοροποιεί τη μορφή και το περιεχόμενο της εξουσίας, θέτει άλλους κοινωνικούς και οικονομικούς στόχους από αυτούς που υπήρχαν στην πρότερη κατάσταση και συνήθως παίρνει πανεθνικά χαρακτηριστικά. Όταν τα πράγματα φτάνουν σε οριακές καταστάσεις, τότε το ερώτημα που βγαίνει στην επιφάνεια είναι το ποιος ποιον; Η εξέγερση από την άλλη μπορεί να μετατραπεί σε επανάσταση, αλλά αυτό δεν είναι απαράβατος νόμος. Δεν θέτει ζήτημα εξουσίας (η εξέγερση), αλλά ζητήματα πολιτικών αλλαγών, οικονομικών και δημοκρατικών μεταρρυθμίσεων. Αυτό δεν σημαίνει ότι οι εξεγέρσεις είναι βελούδινες. Συχνά είναι βίαιες, μαζικές και οι συγκρούσεις είναι καθημερινό φαινόμενο. Επιπλέον, οι εξεγέρσεις δεν είναι απαραίτητο ότι λαμβάνουν πανεθνικά χαρακτηριστικά και αφορούν κυρίως τα αστικά κέντρα.\nΠριν από λίγο καιρό η κυβέρνηση της Χιλής αποφάσισε την αύξηση του εισιτηρίου του μετρό κατά 30 πέσο. Μετά από αυτή την απόφαση οι μαθητές της Χιλής κατέλαβαν σταθμούς μετρό αρνούμενοι την πληρωμή εισιτηρίων. Αυτό ήταν. Ακολούθησαν τεράστιες λαϊκές διαδηλώσεις που υπερέβησαν σε κάποιες περιπτώσεις το 1.200.000 διαδηλωτών. Η βίαιη αντιμετώπιση των διαδηλώσεων από το καθεστώς θύμισε εποχές Πινοσέτ. Πάνω από είκοσι είναι οι νεκροί μέχρι στιγμής. Ούτε ένας, ούτε δύο. Πάνω από είκοσι νεκροί όχι από δικτατορικό καθεστώς, αλλά από νόμιμα εκλεγμένη κυβέρνηση. Και μαζί με τους νεκρούς διαδηλωτές πάνω από 2.000 τραυματίστηκαν και πάνω από 15.000 προσήχθησαν ή συνελήφθησαν. Υπάρχει και μία «λεπτομέρεια» στην οποία δεν έχει δοθεί η απαιτούμενη σημασία. Στις διαδηλώσεις των κίτρινων γιλέκων στη Γαλλία εγκαινιάστηκε μία νέα μέθοδος άσκηση βίας: οι πλαστικές σφαίρες κατευθύνονταν στα κεφάλια των διαδηλωτών με αποτέλεσμα μερικές δεκάδες ανθρώπων να τραυματιστούν στο μάτι και να χάσουν την όρασή τους. Η ίδια τακτική συνεχίστηκε στη Χιλή με αποτέλεσμα διακόσιοι άνθρωποι να χάσουν επίσης την όρασή τους. Προφανώς η αύξηση της τιμής του εισιτηρίου δεν μπορεί να ερμηνεύσει ούτε την έκταση των διαδηλώσεων, ούτε την κρατική βία που ξεπέρασε κάθε προηγούμενο. Τι κρύβεται πίσω από αυτή τη χιλιάνικη εξέγερση; Τι διακυβεύεται ώστε το καθεστώς να μη διστάσει να δολοφονήσει τόσους ανθρώπους;\nΗ αφορμή και τα αίτια\nΔεν θα πρωτοτυπήσουμε αν πούμε πως πίσω από κάθε ιστορικό γεγονός υπάρχουν αιτίες και αφορμές. Μόνο που οι αφορμές σε κάποιες περιπτώσεις είναι απλώς προσχήματα και σε άλλες είναι η τελική αιτία που ξεχειλίζει το ποτήρι. Ας γίνουμε πιο συγκεκριμένοι. Η δολοφονία του αρχιδούκα διάδοχου της Αυστρίας Φερδινάνδου και της συζύγου του από τον νεαρό σπουδαστή Γκαβρίλο Πρίντσιπ, υπήρξε αφορμή-πρόσχημα για την έναρξη του Α΄ παγκόσμιου πολέμου. Τα αίτια είχαν να κάνουν με την αναδιανομή των ζωνών επιρροής ανάμεσα στις ιμπεριαλιστικές δυνάμεις εκείνης της εποχής. Στην περίπτωση, όμως, της Χιλής η αύξηση του εισιτηρίου δεν ήταν πρόσχημα, αλλά μία αιτία που προστέθηκε σε πολλές άλλες κι έκανε το ηφαίστειο να εκραγεί. Μπορεί να θεωρηθεί ως αφορμή μόνο με την έννοια ότι από μόνο του ένα τέτοιο γεγονός και χωρίς να υπάρχει από πίσω του ένα ολόκληρο σκηνικό δεν θα μπορούσε να αποτελέσει θρυαλλίδα εξελίξεων.\nΠοιο είναι, λοιπόν, αυτό το σκηνικό που κρύβεται πίσω από την αύξηση του εισιτηρίου; Η Χιλή είναι η χώρα με τις μεγαλύτερες ανισότητες ανάμεσα στις χώρες του ΟΟΣΑ σύμφωνα με τον ίδιο τον ΟΟΣΑ. Οι περισσότεροι εργαζόμενοι λαμβάνουν μηνιαίως περίπου 400 ευρώ μεικτά τον μήνα και οι συντάξεις είναι πενιχρές. Το 50% του πληθυσμού μοιράζεται μόλις το 2% του πλούτου της χώρας. Τα νοικοκυριά είναι χρεωμένα. Ένας στους τρεις ενήλικες δεν είναι σε θέση να αποπληρώσει τα χρέη του. Επιπροσθέτως, η ιδιωτικοποίηση έχει σαρώσει όλους τους τομείς της ζωής: παιδεία, υγεία, ενέργεια, νερό, συγκοινωνίες, κοινωνική ασφάλιση. Οι ιδιωτικοποιήσεις πάνε προς τα πίσω σε βάθος χρόνου, δηλαδή εδράζονται στην περίοδο της χούντας έχοντας έτσι δημιουργήσει ένα μακροχρόνιο ασφυκτικό πλαίσιο.\n1) Η κοινωνική έκρηξη φαίνεται πως προκύπτει ξαφνικά αλλά μόνο φαίνεται: δεν υπάρχουν εξεγέρσεις εν κενώ. Προηγούνται κοινωνικές διεργασίες και ψυχικές διαφοροποιήσεις στα μυαλά των ανθρώπων. Οι διαθέσεις εκδηλώνονται ανισόμετρα αλλά έρχεται κάποια στιγμή που αυτές συντονίζονται και τότε συνενώνονται σε μία συνισταμένη που μετατρέπεται σε αιχμηρό βέλος και ανοίγει ρήγματα στο κοινωνικό στάτους κβο. Οι κοινωνικές εκρήξεις επιβεβαιώνουν τον νόμο της συσσώρευσης ποσοτικών μεταβολών που επιφέρουν σε κάποια στιγμή μία νέα ποιοτική κατάσταση. Πρόκειται για ένα νόμο διατυπωμένο στο πεδίο της φιλοσοφίας και αφορά την κοινωνία, τη φύση και τη νόηση. Έτσι, όσα φέρνει η στιγμή σε επίπεδο συνειδήσεων και κοινωνικής δράσης δεν τα φέρνει συχνά ολόκληρο χρονικό διάστημα που προηγείται της έκρηξης. Σε αυτό, όμως, το φαινομενικά νεκρό διάστημα γίνονται υπόγειες διεργασίες, άλλοτε φανερές και άλλοτε αθέατες.\n2) Η κοινωνική δυσφορία πηγάζει από ζητήματα που άπτονται της οικονομίας και των δημοκρατικών δικαιωμάτων. Αυτά τα τελευταία δεν πρέπει να υποτιμούνται. Ακόμη και στη ρωσική επανάσταση – την κορυφαία αυτή πράξη της ανθρώπινης δραστηριότητας στον 20ο αιώνα–, υπήρχαν και δημοκρατικά αιτήματα όπως για παράδειγμα αυτό της παύσης του πολέμου. Από την άλλη το καθοριστικό είναι η ανέχεια και η οικονομική ανασφάλεια απόρροια των χαμηλών εισοδημάτων. Είναι χαρακτηριστικό πως και στην ελληνική περίπτωση της εξέγερσης του Νοέμβρη το 1973, τα δημοκρατικά αιτήματα ήταν στην προμετωπίδα του αγώνα, αλλά η έκρηξη συνέβη όταν το υποτιθέμενο οικονομικό θαύμα της χούντας είχε αποδειχτεί φούσκα με επιπτώσεις στη ζωή των λαϊκών στρωμάτων. Σε κάθε περίπτωση υπάρχει ένα κοκτέιλ ιδεών και συνθηκών που συναρθρώνονται και βγάζουν τους πληβείους στο ιστορικό προσκήνιο.\n3) Οι ιστορικές μνήμες παίζουν κι αυτές τον ιδιαίτερο ρόλο τους. Η δικτατορία του Πινοσέτ είναι μία μισητή δικτατορία. Στις αναμνήσεις των ανθρώπων έχουν εγγραφεί φρικτά βασανιστήρια, σκληρή αντιλαϊκή πολιτική, φίμωση των αγωνιστών της δημοκρατίας και των κομμουνιστών, εξαφανίσεις και δολοφονίες. Οι διαδηλωτές ανάμεσα στα άλλα αξιώνουν και την αλλαγή του Συντάγματος που έχει πολλά σημάδια από τη χιλιάνικη χούντα.\n4) Δεν περιμέναμε να δούμε τα γεγονότα στη Χιλή προκειμένου να εξάγουμε το επόμενο συμπέρασμα. Η αστική δημοκρατία και οι εκπρόσωποί της διατείνονται ότι είναι οι γνήσιοι φορείς των ελευθεριών και των δικαιωμάτων, του διαλόγου και της σύνεσης. Όταν, όμως, νιώσουν ότι απειλούνται από τον λαό, τότε όλες οι «ευγενείς» διακηρύξεις καταρρέουν αυτοστιγμεί. Η αστική δημοκρατία δεν υπήρξε μία ευγενική προσφορά των αστών στον λαό. Τα δημοκρατικά δικαιώματα εδράζονται πάνω σε σκληρούς κοινωνικούς αγώνες και διαρκώς τελούν υπό αίρεση. Στις κορυφαίες στιγμές του κινήματος η αστική δημοκρατία μετατρέπεται συχνά σε στυγνή δικτατορία και οι μάσκες πέφτουν. Είναι η στιγμή που αυτοί που ασκούν κριτική στην αστική δημοκρατία, εισέρχονται σε μία φαινομενικά αντιφατική διαδικασία: υπερασπίζονται το δικαίωμα του λόγου, των ελευθεριών, όλων των αστικοδημοκρατικών δικαιωμάτων και με βαρύ τίμημα, συνήθως την ίδια τους τη ζωή, υπερασπίζονται αυτό που οι άλλοι (οι αστοί και η γραφειοκρατία τους) έχουν καταργήσει ενώ πριν παρουσιάζονταν ως διαπρύσιοι υπερασπιστές του.\n5) Και πώς μπορεί μία εξέγερση να μετατραπεί σε επανάσταση; Η απάντηση είναι πως αυτό δεν είναι εφικτό πάντα. Για την ακρίβεια δεν είναι εφικτό τις περισσότερες φορές. Η επιτυχής έκβαση μιας εξέγερσης και πολύ περισσότερο η μετατροπή της σε επανάσταση είναι ιδιαίτερα σύνθετο ζήτημα και δεν εξαρτάται από τις υποκειμενικές επιθυμίες πρωτοποριών και τους ενδόμυχους πόθους τους. Απαιτούνται πολλές προϋποθέσεις: ύπαρξη ενός ισχυρού επαναστατικού κόμματος, διάσπαση του μπλοκ των δυνάμεων εξουσίας, συγκρότηση συμμαχιών της εργατικής τάξης με άλλα καταπιεζόμενα στρώματα, ευνοϊκές διεθνείς συνθήκες, σωστή τακτική και διαλεκτική σύνδεσή της με τη στρατηγική από την πλευρά του επαναστατικού υποκειμένου, αξιοποίηση αιτημάτων κρίκων (με άλλα λόγια δυνατότητα να γίνεται αντιληπτός ο παλμός του λαού) κ.λπ..\n6) Ασφαλώς, δεν χρειαζόμαστε τα γεγονότα της Χιλής για να πούμε πως τα φληναφήματα για το τέλος της ιστορίας (θεωρία του Φουκουγιάμα) είναι ακριβώς αυτό: φληναφήματα. Από τότε που η θεωρία διατυπώθηκε στα τέλη της δεκαετίας του 1980, υπήρξε μία σωρεία γεγονότων που υπογράμμισαν εμφατικά πως κανένα τέλος για την ιστορία δεν έχει έρθει και πως η ταξική πάλη διεξάγεται ανεξάρτητα από το αν το θέλουμε ή όχι και κυρίως ανεξάρτητα από το αν ορισμένοι διανοούμενοι κατασκευάζουν μεταφυσικά σχήματα στο μυαλό τους (συνήθως με το αζημίωτο). Μάλιστα, αξίζει να αναφέρουμε πως ο ίδιος ο Φουκουγιάμα έχει παραδεχτεί τα τελευταία χρόνια πως έκανε λάθος.\n7) Όλα αυτά έχουν κάποια αξία για την Ελλάδα των μνημονίων; Κλείσαμε ήδη 10 χρόνια μνημονιακών πολιτικών. Ο αριθμός των απεργιών και κάθε είδους διαμαρτυριών έχει πέσει κατακόρυφα. Φρόντισαν για αυτό η καταστολή επί κυβερνήσεων ΝΔ-ΠΑΣΟΚ-ΛΑΟΣ, η κυβερνητική θητεία του ΣΥΡΙΖΑ που κατακρεούργησε ελπίδες και η κομμουνιστική αριστερά που κουβαλώντας παθογένειες ετών δεν μπόρεσε να μετουσιώσει την κοινωνική δυσαρέσκεια σε οργανωμένη πολιτική δράση που θα είχε στόχους και αποτελέσματα. Βεβαίως, είναι εμφανές πως ο καθένας από τους προαναφερόμενους έχει άλλης τάξης ευθύνες. Κάνοντας μία σύγκριση ανάμεσα στις περιπτώσεις Ελλάδας και Χιλής θα μπορούσαμε να διακρίνουμε μία διαφοροποίηση. Η απότομη κινηματική άνοδος μπορεί να προέρχεται είτε από μία συνεχή συσσώρευση αιτιών (Χιλή) είτε από την απότομη κάθοδο του βιοτικού επιπέδου (Ελλάδα). Το ερώτημα πάντως που έρχεται και επανέρχεται βασανιστικά είναι τούτο: πώς θα αλλάξουν τα πράγματα; Πώς ο κόσμος θα ξανακατέβει στους δρόμους; Με ποιο τρόπο θα νιώσει ελπίδα και πάλι; Πώς τα συλλογικά οράματα θα επανέλθουν; Είναι το σημείο που πρέπει σκέψη και δράση να κάνουν άλματα. Διαφορετικά το τέλμα θα τείνει να γίνει μία μόνιμη και βασανιστική κατάσταση.


Πρακτικά από την απάντηση του Αν. Υπουργού Οικονομικών Τρ. Αλεξιάδη σε επίκαιρη ερώτηση του βουλευτή Γ. Στύλιου – Τρύφων Αλεξιάδης\nΠρακτικά από την απάντηση του Αν. Υπουργού Οικονομικών Τρ. Αλεξιάδη σε επίκαιρη ερώτηση του βουλευτή Γ. Στύλιου\nΠΡΑΚΤΙΚΑ ΕΠΙΚΑΙΡΗΣ ΕΡΩΤΗΣΗΣ ΣΤΟΝ ΑΝΑΠΛΗΡΩΤΗ ΥΠΟΥΡΓΟ ΟΙΚΟΝΟΜΙΚΩΝ ΤΡΥΦΩΝΑ ΑΛΕΞΙΑΔΗ (18.4.2016)\nΣ’ ό,τι αφορά, λοιπόν, αυτό το θέμα και τη φημολογία, ας περιμένουμε. Πολύ σύντομα νομίζω ότι θα γίνουν οι ανακοινώσεις και θα ξέρουμε όλοι τι ακριβώς θα γίνει.\nΣ’ ό,τι αφορά, όμως, το θέμα της ερώτησή σας και την αναφορά στη δική μου ομιλία στις 18 Ιανουαρίου, επιτρέψτε μου να παρατηρήσω κάτι, με κάθε σεβασμό στη ιδιότητά σας και στο κοινοβουλευτικό σας έργο. Αναφέρετε στα Πρακτικά της ερώτησης ένα τμήμα της απάντησής μου. Είδα και εγώ τα Πρακτικά εκείνα. Η πλήρης απάντησή μου είναι: «Δεν σχεδιάζουμε δηλαδή μέσα στο 2016 να αυξήσουμε τον ειδικό φόρο κατανάλωσης, διότι τα τέλη κυκλοφορίας για το 2016 έχουν εισπραχθεί, ούτε έχουμε σκοπό να χρησιμοποιήσουμε την αύξηση στον φόρο για να βρεθεί κάποιο ισοδύναμο ή κάτι τέτοιο».\nΣε ό,τι αφορά όμως, το θέμα του λαθρεμπορίου των καυσίμων, σας παρακαλώ μην βιάζεστε, το είπα και άλλη φορά. Στην Επιτροπή Οικονομικών Υποθέσεων θα γίνει αναλυτική συζήτηση – μόλις βρεθεί ο χρόνος, φαντάζομαι μέσα στον Μάιο- για τον πλήρη απολογισμό του Υπουργείου Οικονομικών για το 2014-2015. Και θα ήταν πολύ χρήσιμο εκεί, αφού καταθέσουμε εμείς τα στοιχεία του 2015, να έρθουν και οι άλλοι Υπουργοί και να πουν και αυτοί τα στοιχεία τους.\nΠρακτικά από την απάντηση του Αν. Υπουργού Οικονομικών Τ. Αλεξιάδη σε επίκαιρη ερώτηση της βουλευτή Α. Ιγγλέζη


Για πόσο τελικά θα είναι δωρεάν τα Windows 10? - ired.gr\nΝα βιαστούμε για την αναβάθμιση στα Windows 10 ή μπορούμε και να περιμένουμε λίγο ακόμα;\nΌσοι από εσάς χρησιμοποιείτε υπολογιστή με σύστημα Windows το γνωρίζετε, τα Windows 10 θα είναι δωρεάν για περίπου 7 μήνες ακόμα. Η Microsoft άλλωστε δεν χάνει ευκαιρία να το διαφημίσει.\nΤι θα γίνει όμως με την πάροδο των 7 αυτών μηνών?


Επιχειρηματικές Αποστολές-Εκθέσεις (2798)\nΝέα περιοριστικά μέτρα για τις επιχειρήσεις στη Γαλλία, από 31.1.2021, προς αποφυγήν τρίτου καθολικού περιορισμού\nΜετά το πέρας του Συμβουλίου Άμυνας το απόγευμα της Παρασκευής, 29.1.2021,ο Γάλλος Πρωθυπουργός κ. Jean Castex, προέβη στην ανακοίνωση νέων, αυστηρότερων μέτρων κατά της επιδημίας Covid-19, στην κατεύθυνση αποφυγής ενός τρίτου καθολικού περιορισμού (confinement). Όπως ανέφερε «το ζήτημα του περιορισμού προκύπτει», αλλά «σήμερα θεωρούμε ότι μπορούμε ακόμα να δώσουμε στους εαυτούς μας την ευκαιρία να το αποφύγουμε». Τα νέα μέτρα άπτονται κυρίως της λειτουργίας της αγοράς και των επιχειρήσεων και είναι τα κάτωθι:\n- Διακοπή λειτουργίας των εμπορικών κέντρων και πολυκαταστημάτων με επιφάνεια άνω των 20.000 τ.μ., από την Κυριακή, 31.1.2021. Από το εν λόγω μέτρο εξαιρούνται τα καταστήματα τροφίμων. Σκοπός του μέτρου είναι να αποφευχθεί ο μεγαλύτερος συγχρωτισμός, που ευνοείται στους χώρους αυτούς. Υπενθυμίζεται ότι όλα τα εμπορικά καταστήματα στη Γαλλία επαναλειτουργούν από τις 28.11.2020 χωρίς διακοπή, ενώ οι χώροι εστίασης και πολιτισμού παραμένουν κλειστοί κατά το ίδιο διάστημα.\nΣύμφωνα με το γ/Υπουργείο Οικονομικών η ως άνω απόφαση αφορά περίπου 400 εμπορικά κέντρα ή μεγάλα καταστήματα. Κατά συνέπεια, γνωστά πολυκαταστήματα του Παρισιού (π.χ. Galeries Lafayette, Le Bon Marché, BHV κ.α.), καθώς και καταστήματα μεγάλης επιφανείας (π.χ.IKEA), παραμένουν κλειστά από τα ξημερώματα της Κυριακής. Τα εμπορικά πάρκα και εκπτωτικά χωριά, όπου η κυκλοφορία μεταξύ καταστημάτων πραγματοποιείται από εξωτερικούς χώρους, δεν επηρεάζονται και μπορούν να παραμείνουν ανοιχτά. Επίσης, ανοιχτά παραμένουν καταστήματα τροφίμων, φαρμακεία, αλλά και καταστήματα του ισογείου με απευθείας πρόσβαση από τον δρόμο, που στεγάζονται σε εμπορικά κέντρα. Ωστόσο, το εμβαδόν τους συνυπολογίζεται στην συνολική επιφάνεια εκάστου εμπορικού κέντρου.\nΕπιπροσθέτως, μειώνεται περαιτέρω ο μέγιστος αριθμός πελατών στα λοιπά εμπορικά καταστήματα, με εξαίρεση τα μικρότερα από αυτά. Έτσι, όσα καταστήματα διαθέτουν άνω των 400 τ.μ. θα μπορούν να φιλοξενήσουν έναν πελάτη ανά 10 τ.μ. Για τα μικρότερα καταστήματα το κατώφλι παραμένει στα 8 τετραγωνικά μέτρα. Οι επιχειρήσεις που πλήττονται από τα νέα μέτρα πρόκειται να λάβουν ενισχύσεις, συμπεριλαμβανομένης της πρόσβασης στο Ταμείο Αλληλεγγύης, της προσφυγής στο μέτρο Μερικής ανεργίας, καθώς και της ακύρωσης των εργοδοτικών εισφορών.\n- Πολλαπλασιασμός και αυστηροποίηση των ελέγχων για την τήρηση των νέων μέτρων και της απαγόρευσης κυκλοφορίας. Όπως ανακοίνωσε ο κ. Castex, οι έλεγχοι της αστυνομίας για την τήρηση των κανόνων θα εντατικοποιηθούν, ώστε να μην ακυρώνονται οι προσπάθειες των πολλών από τις αβλεψίες των ολίγων.\n- Ενίσχυση της προσφυγής στην τηλεργασία. Σύμφωνα με τις ανακοινώσεις του Γάλλου Πρωθυπουργού θα ενισχυθεί η «αποτελεσματική προσφυγή στην τηλεργασία», σε συνεννόηση με τους κοινωνικούς εταίρους. Σκοπός είναι να αποφευχθεί η επιδείνωση της κατάστασης της υγείας και να επιβραδυνθεί η κυκλοφορία του ιού, μέσω του περιορισμού των κοινωνικών αλληλεπιδράσεων, ειδικά για όσους κάνουν χρήση των δημοσίων συγκοινωνιών.\nΌπως διευκρίνισε η αρμόδια Υπουργός Εργασίας κ. Élisabeth Borne, δεν τίθεται θέμα αλλαγής των κανόνων που έχουν συμφωνηθεί, αλλά καταπολέμησης της «χαλάρωσης» που παρατηρείται στις εταιρίες, δεδομένου ότι σημειώνεται σταδιακή μείωση του ποσοστού των εργαζομένων που εργάζονται αποκλειστικώς από το σπίτι. Σύμφωνα με έρευνα που διενεργήθηκε για λογαριασμό του γ/ Υπουργείου Εργασίας και δημοσιεύθηκε την Παρασκευή 29.1.2021, το ποσοστό των εργαζομένων με φυσική παρουσία αυξήθηκε, από 52% κατά το διάστημα 2 - 8 Νοεμβρίου 2020, σε 58% το διάστημα 18 - 24 Ιανουαρίου 2021, ενώ το ποσοστό των ατόμων που εργάζονται αποκλειστικώς από το σπίτι μειώθηκε, από 18%, σε 13%. Το Πρωτόκολλο υγείας που εφαρμόζεται στις επιχειρήσεις επιτρέπει σε εκείνους που εκφράζουν την ανάγκη, να επιστρέφουν 1ημέρα την εβδομάδα στην επιχείρηση. Η φυσική παρουσία 1 ημέρα/ εβδομάδα παραμένει η εξαίρεση και δεν συμβαίνει απαραιτήτως κάθε εβδομάδα.\nΚατά τη διαβούλευση με τηλεδιάσκεψη μεταξύ της αρμόδιας Υπουργού και των κοινωνικών εταίρων το απόγευμα της Δευτέρας, 1.2.2021, συζητήθηκε η ενίσχυση των παρεμβάσεων της Επιθεώρησης Εργασίας και ζητήθηκε από τις εταιρίες, συμπεριλαμβανομένων των διοικήσεων, να εφαρμόσουν τα μέτρα όπου αυτό είναι δυνατό.\n- Ενίσχυση των συνοριακών ελέγχων. Τέλος, όπως ανακοίνωσε ο Γάλλος Πρωθυπουργός, από τα ξημερώματα της Κυριακής, 31.1.2021, απαγορεύεται οποιαδήποτε είσοδος η έξοδος στο γαλλικό έδαφος από χώρες εκτός της Ευρωπαϊκής Ένωσης και του ΕΟΧ, εκτός επιτακτικών λόγων. Ακόμη, για την είσοδο στη Γαλλία από χώρες Ε.Ε. και ΕΟΧ, προϋπόθεση αποτελεί η επίδειξη αρνητικού αποτελέσματος μοριακής εξέτασης PCR, η οποία να έχει διεξαχθεί ως 72 ώρες πριν την άφιξη. Της υποχρέωσης αυτής εξαιρούνται οι διασυνοριακοί εργαζόμενοι, καθώς και διεθνείς μεταφορείς.\nΠαρά το γεγονός ότι ένας καθολικός περιορισμός ήταν υπό συζήτηση το τελευταίο διάστημα, σειρά υγειονομικών, οικονομικών αλλά και κοινωνικών παραμέτρων, συνηγόρησαν υπέρ της διατήρησης του μέτρου απαγόρευσης κυκλοφορίας μετά τις 6μ.μ. και της αυστηροποίησης υφιστάμενων μέτρων. Αναλυτικότερα, η επιβάρυνση της υγειονομικής κατάστασης φαίνεται να συντελείται με πιο αργούς ρυθμούς από το αναμενόμενο, ενώ για πρώτη φορά μετά από μήνες παροχής στήριξης από την κυβέρνηση προς τις επιχειρήσεις "ανεξαρτήτως του κόστους", εκφράζεται ανησυχία για τις συνέπειες από ένα νέο κλείσιμο της αγοράς στον Προϋπολογισμό και την οικονομία.\nΣύμφωνα με τον Γάλλο Πρωθυπουργό το επόμενο διάστημα θα είναι καθοριστικό στο πλαίσιο της προσπάθειας που καταβάλλεται, ώστε με συλλογικές και ατομικές προσπάθειες να αποφευχθεί ένας νέος καθολικός περιορισμός.


Ενημερωτική συνάντηση εκπαιδευτικών στο Μουσείο Βυζαντινής Τέχνης και Πολιτισμού Μακρινίτσας - e-thessalia.gr\n7 Οκτωβρίου 2019, 11:25 7 Οκτωβρίου 2019\nΜε τη συμμετοχή πενήντα και πλέον εκπαιδευτικών της Πρωτοβάθμιας και Δευτεροβάθμιας Εκπαίδευσης Μαγνησίας, πραγματοποιήθηκε (5/10) ενημερωτική συνάντηση στο Μουσείο Βυζαντινής Τέχνης και Πολιτισμού στη Μακρινίτσα, στην οποία παρουσιάστηκαν τα εκπαιδευτικά προγράμματα και οι δράσεις του Μουσείου για το σχολικό έτος 2019-2020, με αφορμή και τη συμπλήρωση ενός έτους λειτουργίας του. Την πρωτοβουλία της συνάντησης είχε ο π. Δαμασκηνός Κιαμέτης, Πρωτοσύγκελλος της Ι. Μητροπόλεως Δημητριάδος και Διευθυντής του Μουσείου, ο οποίος απηύθυνε σχετική πρόσκληση στους δασκάλους και καθηγητές των σχολείων της Μαγνησίας, μέσω των αρμοδίων Διευθύνσεων. Οι υπεύθυνοι των Γραφείων Σχολικών Δραστηριοτήτων Α/θμιας και Β/θμιας Εκπαίδευσης, κ.κ. Αντώνης Αντωνίου και Σοφία Κανταράκη αντίστοιχα, με προθυμία ενημέρωσαν τους εκπαιδευτικούς και συμμετείχαν ενεργά στη συνάντηση.\nΠροηγούμενο ΆρθροΤο κίνητρο της Βολουντάρι και το 2.02 στο Μπόλτον!Επόμενο ΆρθροΕμπορικός Επιχειρηματικός Σύλλογος συστήνεται στη Σκιάθο


28/03/2013 Ενώ η Ευρωπαϊκή Ένωση καταστρέφει το τραπεζικό σύστημα με τις παρεμβάσεις της,\nαρνείται να παρέμβει στην περίπτωση της Deutsche Bank δηλώνοντας αναρμόδια (!!!)\nΑπάντηση του Επιτρόπου M.Barnier σε Νίκο Χουντή.\nΕνώ η απόφαση του Eurogroup έχει επιβάλλει τη διάλυση του τραπεζικού συστήματος στην Κύπρο, ενώ η Standard & Poors απειλεί να υποβαθμίσει την Deutsche Bank λόγω του σκανδάλου απόκρυψης ζημιών 12 δις δολλαρίων από τοξικά παράγωγα, η Κομισιόν δηλώνει ότι στην ΕΕ η αρμοδιότητα ελέγχου των τραπεζών ανήκει στις εθνικές αρχές, και εν προκειμένω στη Γερμανία (!!!)\nΑυτά προκύπτουν από απάντηση του Επιτρόπου Barnier σε ερώτηση του Νίκου Χουντή. Ο Νίκος Χουντής στην ερώτησή του αναφερόταν στην έρευνα που διεξάγει η αμερικανική Επιτροπή Κεφαλαιαγοράς σε βάρος της Deutsche Bank λόγω της απόκρυψης ζημιών ύψους 12 δις δολλαρίων από παράγωγα στις δραστηριότητες της τράπεζας στις ΗΠΑ. Συγκεκριμένα τόνιζε ότι η Deutsche Bank κατηγορείται από τις αμερικανικές αρχές ότι «κατά τη διάρκεια της χρηματοπιστωτικής κρίσης 2007-2009, αποτίμησε ‘λανθασμένα’ την αξία περίπλοκων παραγώγων (leveraged super senior trades), τα οποία αν είχαν αποτιμηθεί σε τρέχουσες αξίες (mark-to-trades), τότε θα είχαν προκύψει λογιστικές ζημιές που ενδεχομένως θα οδηγούσαν τα ίδια κεφάλαια της Deutsche Bank σε επικίνδυνα χαμηλά επίπεδα και στην ανάγκη παρέμβασης για την αντιμετώπιση συστημικού κινδύνου». Καταλήγοντας ο Νίκος Χουντής, έθεσε τα εξής ερωτήματα:\n«1. Τι γνωρίζει σχετικά με την ανωτέρω καταγγελία; Ποιο είναι το ευρωπαϊκό νομικό πλαίσιο που υπάρχει; Τι αρμοδιότητες διαθέτουν σήμερα οι θεσμοί της Ε.Ε. προκειμένου να ερευνήσουν την υπόθεση;\n2. Τα stress tests των ευρωπαϊκών τραπεζών του 2011 ήταν αξιόπιστα; Γιατί δεν ανέδειξαν την γιγαντιαία έκθεση της Deutsche Bank στα ανωτέρω «τοξικά» παράγωγα;\n3. Προτίθεται η Επιτροπή να ερευνήσει την υπόθεση ή θα αφήσει την Αμερικανική Επιτροπή Κεφαλαιαγοράς (SEC) να «βγάλει το φίδι από την τρύπα», όπως κάνει σε όλες τις ανάλογες περιπτώσεις που η SEC ερευνά γερμανικές εταιρείες;»\nΣτην απάντηση του πρώτου ερωτήματος ο Επίτροπος Barnier αναφέρει ότι η Κομισιόν «δεν είναι σε θέση να καθορίσει κατά πόσον η έκθεση (σ.σ. σε τοξικά παράγωγα) της Deutsche Bank είναι ακριβής» και αποκαλύπτει ότι βάσει του κανόνα του Διεθνούς Προτύπου Χρηματοοικονομικής Αναφοράς (ΔΠΧΑ) δεν υπάρχουν αυστηρά διατυπωμένοι κανόνες και μπορεί μια τράπεζα να παρουσιάζει, κατά το δοκούν, είτε μεγάλα κέρδη, είτε μεγάλες ζημιές, επηρεάζοντας ανάλογα την κεφαλαιακή της επάρκεια. Λέει συγκεκριμένα ο Επίτροπος: «Βάσει του πλαισίου του ΔΠΧΑ, τα παράγωγα θα μπορούσαν να αποτιμηθούν σε εύλογη αξία. Ο εν λόγω λογιστικός κανόνας μπορεί να οδηγήσει σε μεγάλα κέρδη ή ζημίες στα κοινοποιηθέντα αποτελέσματα. Πράγμα που θα επηρεάσει τα υποχρεωτικά κεφάλαια μιας τράπεζας»\nΟ Ευρωπαίος Επίτροπος στην δεύτερη απάντησή του ουσιαστικά παραδέχεται ότι τα stress-tests δεν οδήγησαν στα σωστά συμπεράσματα όσον αφορά στην ανθεκτικότητα του ευρωπαϊκού τραπεζικού συστήματος, αφού δηλώνει ότι «Στο πλαίσιο της προσομοίωσης δεν απαιτήθηκε η κοινοποίηση πρόσθετων στοιχείων για παράγωγα τραπεζών (εκτός από την περίπτωση των κρατικών ομολόγων)», δηλαδή, δεν εξετάστηκε από την Ευρωπαϊκή Ένωση η έκθεση των τραπεζών σε τοξικά στοιχεία, όπως χρηματοοικονομικά παράγωγα, που θα μπορούσαν να επηρεάσουν σημαντικά, όπως έγινε στις ΗΠΑ το 2008-09, την κεφαλαιακή τους βάση και βιωσιμότητα.\nΣτην τρίτη απάντησή της στο ερώτημα του Νίκου Χουντή, η Κομισιόν, για άλλη μια φορά, σφυρίζει αδιάφορα μπροστά στα γερμανικά συμφέροντα, ξεχνώντας τι έγινε στην Κύπρο, αφού μεταφέρει την ευθύνη της εφαρμογής των λογιστικών κανόνων στις γερμανικές εθνικές αρχές. Λέει συγκεκριμένα: «Στην Ευρώπη, η αξιολόγηση της εφαρμογής ενός λογιστικού προτύπου εμπίπτει στην αρμοδιότητα των ελεγκτών των εταιρειών και των εθνικών ρυθμιστικών αρχών της αγοράς (BaFin and Deutsche Prüfstelle für Rechnungslegung DPR στην περίπτωση της Deutsche Bank)»\nΗ πλήρης απάντηση του Επιτρόπου Barnier έχει ως εξής:\nΑπάντηση του κ. Barnier εξ ονόματος της Επιτροπής\n1. Η Επιτροπή δεν είναι σε θέση να καθορίσει κατά πόσον η έκθεση της Deutsche Bank είναι ακριβής. Το ΔΠΧΑ αποτελεί το λογιστικό πλαίσιο που εφαρμόζεται στους ενοποιημένους λογαριασμούς εισηγμένων στο χρηματιστήριο εταιρειών στην Ευρώπη και στις ΗΠΑ. Βάσει του πλαισίου του ΔΠΧΑ, τα παράγωγα θα μπορούσαν να αποτιμηθούν σε εύλογη αξία. Ο εν λόγω λογιστικός κανόνας μπορεί να οδηγήσει σε μεγάλα κέρδη ή ζημίες στα κοινοποιηθέντα αποτελέσματα. Πράγμα που θα επηρεάσει τα υποχρεωτικά κεφάλαια μιας τράπεζας. Όταν δεν διατίθενται τιμές προσφοράς στην αγορά ή δεδομένα αγοράς για την αποτίμηση της εύλογης αξίας των παραγώγων, οι τράπεζες καθορίζουν την εύλογη αξία τους χρησιμοποιώντας μαθηματικά πρότυπα που βασίζονται σε παραδοχές. Οι μετρήσεις αυτές υπόκεινται σε έλεγχο. Το ΣΔΛΠ εξέδωσε πρόσφατα ένα νέο πρότυπο για την αποτίμηση της εύλογης αξίας (ΔΠΧΑ 13) το οποίο βελτιώνει τις προηγούμενες κατευθύνσεις σχετικά με το θέμα αυτό.\n2. Ο στόχος της προσομοίωσης ακραίων καταστάσεων (stress test) του 2011 σε επίπεδο ΕΕ ήταν να αξιολογηθεί η ανθεκτικότητα μεγάλου τμήματος του τραπεζικού συστήματος της ΕΕ. Η προσομοίωση αυτή αποτελούσε σημαντική βελτίωση σε σχέση με προηγούμενες προσομοιώσεις, έχοντας τρεις βαθμίδες διασφάλισης ποιότητας και ενισχυμένη διαφάνεια. Βασίστηκε στα χρηματοοικονομικά στοιχεία των τραπεζών του τέλους του έτους 2010, τα οποία χορηγήθηκαν από τις ίδιες τις τράπεζες, στη συνέχεια αναλύθηκαν από εθνικές εποπτικές αρχές και τέλος, ελέγχθηκε από την ΕΑΤ η συνοχή τους με άλλα αποτελέσματα τραπεζών. Στο πλαίσιο της προσομοίωσης δεν απαιτήθηκε η κοινοποίηση πρόσθετων στοιχείων για παράγωγα τραπεζών (εκτός από την περίπτωση των κρατικών ομολόγων).\n3. Στην Ευρώπη, η αξιολόγηση της εφαρμογής ενός λογιστικού προτύπου εμπίπτει στην αρμοδιότητα των ελεγκτών των εταιρειών και των εθνικών ρυθμιστικών αρχών της αγοράς . Οι εθνικές ρυθμιστικές αρχές της αγοράς συντονίζονται σε ευρωπαϊκό επίπεδο από την ΕΑΚΑΑ , σε ένα φόρουμ που ονομάζεται EECS . Η ΕΑΚΑΑ δημοσιεύει τακτικά στον δικτυακό της τόπο αποσπάσματα εκτελεστικών αποφάσεων της ΕΟΚΕE σχετικά με το ΔΠΧΑ .


Ως τώρα κανένας εξερευνητής δεν είχε καταφέρει να δαμάσει την Καρδιά του Σκότους και να επιστρέψει ζωντανός. Αχανής ο χώρος, ανήλιαγη ζούγκλα, επικίνδυνα μονοπάτια, δολοφονικοί ιθαγενείς. Πολλοί προσπάθησαν να υποτάξουν τις άγριες φυλές – μάταια.\nΕξερευνητές από τις Βρυξέλλες κατάφεραν, μετά από πολλούς κόπους και κινδύνους, να χαρτογραφήσουν την περιοχή και να καταγράψουν τις βασικές φυλές. Αλλά για να τις αντιμετωπίσουν – ούτε λόγος.\nΚαι ξαφνικά ήρθε Εκείνος.\nΕυθυτενής, γυμνασμένος, αποφασισμένος – με τετράγωνους ώμους και θεληματικό πηγούνι. «Εγώ, θα τους φέρω σε λογαριασμό», είπε. «Ναι – λογαριασμό! Να δίνουν και να παίρνουν λογαριασμό».\n«Μα», του είπαν συγγενείς, συνεργάτες και φίλοι, «είναι θηριώδεις, ατίθασοι, απρόβλεπτοι, πρωτόγονοι, ανθρωποφάγοι!».\n«Πρόσεχε», του λένε. «Μιλάμε για τις φυλές των Ουγκ ταξιτζήδων, των Ουγκ φορατζήδων, των Ουγκ πρατηριούχων, των Ουγκ αγροτών, των Ουγκ φορτηγατζήδων, συμβολαιογράφων, υδραυλικών, γιατρών. Φόρο δεν πλήρωσαν ποτέ, βιβλία δεν τηρούνε, πολλοί κλειστό κρατάνε το επάγγελμα, άλλοι κλείνουν τους δρόμους! Την είπαν Μαύρη Ήπειρο επειδή όλοι ζούνε με μαύρα. Όποιος προσπάθησε να τους τιθασεύσει το πλήρωσε ακριβά. Να: 80 εκατομμύρια για τη φυλή των Ουγκ λιμενεργατών».\nΕκείνος αμίλητος, τα μάτια στυλωμένα στο άπειρο: «Θα τους φέρω σε λογαριασμό», ξαναείπε. Και ξεκίνησε το μεγάλο σαφάρι.\nΚαλά, σκέφθηκαν συνεργάτες και φίλοι. Ας δοκιμάσει. Αλλά για να έχουμε το κεφάλι μας ήσυχο, βάλτε φόρους στα ποτά, τα τσιγάρα, τα καύσιμα και τις οικοδομές. Αυτά είναι σίγουρα πράγματα και δεν εξαρτώνται από κανένα φορολογικό σαφάρι.\nΣτο σκότος της Μαύρης Ηπείρου εκείνος προχωρεί και ελπίζει. Όχι μόνο να κερδίσει τις Ουγκ φυλές, να τις πείσει να συμβάλουν στο κοινό ταμείο, αλλά να πετύχει κάτι ακόμα πιο δύσκολο: να συμβιώσουν με τους αληθινούς αφρικανούς, ασιάτες, ανατολικό-ευρωπαίους. Να τους αποδεχθούν ως ομότιμους, με δικαιώματα, ιθαγένεια και ψήφο.\n«Μπα» είπε το ένα λιοντάρι στο άλλο «άνοιξε πολλά μέτωπα. Αν δεν τον φάνε οι Ουγκ, θα τον φάνε οι Μουγκ. Για μας δεν θα μείνει τίποτα».\nΕκείνος προχωράει ατάραχος, καβάλα στον Ροσινάντε, με τον Σάντσο στο κατόπι.


Καλη προσφορά της Wind στο mobile Internet! - Σελίδα 8 - Ελλάδα - iPhonehellas.gr\nΔημοσίευση 04/02/2012 - 19:07\nΚαλα τα λες αλλα τωρα πια όλοι μας κοιτάμε το συμφέρον μας!!! Φυσικα και όταν θα μπει η Vodafone στη μέση μπορει να αλλάξει τη προσφορα αλλα δεν με νοιάζει!!! Απο την ώρα που έχω το δικαίωμα να διακοψω τη σύνδεση , θα το κάνω κ οταν θα αρχισει να χάνει πελάτες να δώ τι θα κάνει\nΔημοσίευση 04/02/2012 - 20:03\nΆλλο προφιλ και target group η μια απο την άλλη.. Η voda απο παλια στοχευε πιο πολυ στην ποιοτητα με κσως καποιες φορε ακριβοτερες υπηρεσιες.. Η wind ειναι λιγο χειροτερη σε καλυψη, εξυπηρετηση, εκπαιδευση υπαλληλων κτλ αλλα με πολυ καλες τιμες..\nΑυτο που λες ειναι πολυ πιθανο.. Απο την άλλη βεβαια θα μεγαλωσει ο αριθμος των συνδρομητων που θα μπορουμε να μιλαμε "απεριοριστα" ..\nΤο χειροτερο ειναι η απολυση εργαζομενων και το κλεισιμο μαγαζιων... Τι να κανουμε ομως . Στις μερες μας απο οικονομικης αποψης, τετοιες στρατηγικες ειναι απαραιτητες καποιες φορες για επιβιωση..\nΔημοσίευση 04/02/2012 - 20:08\nΗ wind το χει αυτο... Παντα κανει το αντιθετο απο οτι λεει.. Αν θυμαστε πχ πριν 2 χρονια νομιζω που ολες οι εταιριες εδιναν unlimited στα καρτοκινητα.. Η wind τοτε οχι μονο εδωσε unlimited, αλλα εδωσε και 1,5 (!) gb mobile internet δωρεαν για ενεργοποιησεις μεσα σε 1 χρονο. Μετα απο 2 βδομαδες ξαφνικα εγιναν 500mb και τελικα μετα απο λιγες μερες 100!!!!!!\nΞερω κι αλλα τετοια παραδειγματα αλλα θα βγω εκτος θεματος..τα λεγα και πριν και επεσε να με φαει καποιος.. Όπως επεσε να με φαει και στο θεμα της συγχωνευσης που ελεγα οτι θα γινει σιγουρα ..\nΤελευταία επεξεργασία από: Alex0077, 04/02/2012 - 20:09\nΔημοσίευση 04/02/2012 - 20:16\nΘα μείνει κι' άλλος κόσμος άνεργος και με λιτότητα θα καταπολεμηθεί η ανεργία! Τι πιο απλό; Είναι οι νέες θεωρίες Οικονομικής Ανάπτυξης... (δεν ειμαι οικονομολόγος και δεν τις γνωρίζω)!\nΑς βγούμε και λίγο εκτός topic, δεν πειράζει...\nΟΚ σταματώ και εγώ!\nΔημοσίευση 04/02/2012 - 20:24\nΌταν λές την άποψη σου εμπεριστατομένα Άλεξ, με επιχειρήματα κλπ βάζοντας μπροστά πάντα τη λογική, ο άλλος για να μη συμφωνήσει ή ιδίο όφελος έχει ή δεν θέλει να δεί την αλήθεια!\nΈπρεπε να του πείς Καληνύχτα κ.υπάλληλε για να πιάσεις και τις δυο περιπτώσεις!\nΔημοσίευση 04/02/2012 - 20:34\nΕυχαριστώ Evagelia για τις πληροφορίες και όλους τους άλλους φυσικά. Την Δευτερα πάω να ρωτήσω ξανά και μαλλον θα ξεκινήσω την διαδικασία. Μία τελευταία ερώτηση:\nεσένα (Evagelia) σου έδωσαν το mifi ή το στικάκι.\nΕυχαριστώ και πάλι και θα ξαναγράψω την εμπειρία μου, μεθαύριο...\nΔημοσίευση 04/02/2012 - 20:44\nεμενα μου εδωσαν το στικακι γιατι οπως μου ειπαν ηταν σε ελλειψη βρηκα ομως απο αλλου εσυ ρωτα τους εαν το εχουν\nΔημοσίευση 06/02/2012 - 12:53\nΔεν θα γίνει τελικα !!!!\nΔημοσίευση 06/02/2012 - 16:02\nΝαι. Μόλις το διάβασα και εγώ!\nΌχι οτι έτσι θα έχουμε σωστό ανταγωνισμό, τα καρτέλ καλά κρατούν, αλλα μπορούμε να πούμε οτι ένας δήθεν ''στοιχειώδης ανταγωνισμός'' θα υπάρχει...και μάλλον δεν θα χαθούν θέσεις εργασίες, μάλλον με όλα αυτά που βλέπουμε γύρω μας!\nΔημοσίευση 14/02/2012 - 00:36\nΑκριβώς αυτό. Δεν θα χαθούν θέσεις εργασίας.\nΕπίσης για όσους δεν το διάβασαν ήδη, δείτε εδώ. Μου φάνηκε τραγικό. Άντε γεια Vodafone...\nΔημοσίευση 21/02/2012 - 15:26\nΣήμερα πλήρωσα τον 2ο λογαριασμο ο οποιος ηταν 25.10€ (το γράφω προς ενημέρωση του συμφουρητη )\nΔημοσίευση 21/02/2012 - 15:43\nΚανονικα 24,90 δεν ειναι ? Γιατι και μενα ο πρωτος λογαριασμος που μου ηρθε ειναι γυρο στα 60 με 70 λεπτα πιο πανω απο οτι τα υπολογιζω. Θα μου πεις σιγα τη διαφορα αλλα αμα το κανουν αυτο σε ολους ξερεις ποσα μαζευονται. Οταν θα παω να πληρωσω θα τους βαλω να μου τα εξηγησουν αναλυτικα γιατι μπορει να κανω εγω λαθος.\nΔημοσίευση 21/02/2012 - 16:24\nΕμένα ο πρώτος μου ήρθε 29.80 αλλα με είχε ενημερώσει ο υπάλληλος περι αυτου ο δεύτερος μου ήρθε παραπάνω γιατι έστειλα 2 μηνύματα σε κινητο Βασικα τα έστειλα απο περίεργια!!! 24.90€ θα έρχεται κανονικα (πήρα το 1260 κ μου το εξήγησε )\nΤελευταία επεξεργασία από: Evangelia, 21/02/2012 - 16:25\nΔημοσίευση 26/06/2012 - 12:52\nΠήγα σήμερα και έκανα την σύνδεση με τα 30 GB στα 24,90 αλλά ακόμα δεν μου έδωσαν Mifi μου είπαν να περάσω αύριο. Θέλω να ρωτήσω και εδώ μέσα, όπως ρώτησα και στο κατάστημα, εδώ στην σελίδα της wind έχει 3 mifi το ένα μέχρι 7 Μbps το άλλο μέχρι 21 Μbps και το 3ο μέχρι 42 Μbps. Το 3ο(μέχρι 42) με το πρόγραμμα κάνει 29,90 € και το πρώτο είναι τσάμπα, όταν ρώτησα στο κατάστημα πόσο κάνει το 2ο(μέχρι 21Mbps) μου είπαν ότι μόνο το πρώτο(μέχρι 7) υπάρχει.\nΌσοι έχουν κάνει πρόσφατα την σύνδεση ποιο σας έδωσαν μαζί? Και ξέρει κανένας πως να ζητήσω να μου δώσουν αυτό που είναι μέχρι 21 Mbps?\nΤελευταία επεξεργασία από: JIMYB3, 26/06/2012 - 12:53\nΔημοσίευση 29/06/2012 - 17:08\nπαιδια μην ξεχνατε και την προσφορα που κανει η wind σε adsl και τηλεφωνια εαν εισαι συνδρομιτης κινητης τηλεφωνιας wind;)